hotchpotch/miracl-hf-unified huggingface dataset:
చైతన్య కృష్ణ
చైతన్య కృష్ణ ఒక వర్ధమాన తెలుగు సినీనటుడు. తెలుగు, తమిళ సినిమాలలో నటించాడు. సినిమాల్లో నటించక మునుపు కొన్ని లఘు చిత్రాల్లో నటించాడు. శ్రీను పాండ్రంకి దర్శకత్వంలో చైతన్య నటించిన "పీక్-ఎ-బూ" అనే లఘుచిత్రం 2014 లో కేన్స్ లఘుచిత్ర ప్రదర్శనకు ఎంపికైంది.
చైతన్య కృష్ణ భీమవరం లోని ఎస్.ఆర్.కె.ఆర్ ఇంజనీరింగ్ కళాశాల నుంచి ఇంజనీరింగ్ పూర్తి చేశాడు. తరువాత కొద్ది రోజులు ఓ కంపెనీలో సాఫ్ట్ వేరు ఇంజనీరుగా పనిచేశాడు. నటన మీద ఆసక్తితో ఉద్యోగానికి స్వస్తి చెప్పి ఈటీవీ నిర్వహిస్తున్న "ఢీ" అనే డ్యాన్స్ కార్యక్రమం మొదటి సంచికలో పాల్గొన్నాడు.
2009 లో నిన్ను కలిశాక అనే సినిమాతో అతని సినీ రంగప్రవేశం జరిగింది. తరువాత అలా మొదలైంది, స్నేహగీతం, లాంటి సినిమాలలో అవకాశం వచ్చింది.
బైకల్ సరస్సు
బైకల్ సరస్సు (Lake Baikal - లేక్ బైకల్) రష్యాలో ఉన్న ఒక లోతైన సరస్సు, ఇది దక్షిణ సైబీరియా ప్రాంతంలో ఉన్నది. బైకాల్ సరస్సు ప్రపంచంలో వాల్యూమ్‌ ద్వారా అతిపెద్ద మంచినీటి సరస్సు, ఇది ప్రపంచంలోని ఘనీభవించని ఉపరితల తాజా నీటి లో సుమారు 20% కలిగివున్నది. ప్రపంచంలోనే మంచినీటి సరస్సుల యొక్క అతి పెద్ద సమూహముగా ఉన్న ఉత్తర అమెరికాలో ఉన్న ఐదు పెద్ద సరస్సులైన మహా సరస్సులు లోని నీటి కంటే ఎక్కువగా మంచినీరును ఈ బైకల్ సరస్సు కలిగి ఉన్నది.
జల్ మహల్
జల్ మహల్ (నీటి భవంతి అని అర్ధం) భారతదేశంలోని రాజస్థాన్ రాష్ట్ర  రాజధాని జైపూర్ నగరంలో గల మన్ సాగర్ సరస్సు లో ఉన్న భవంతి. ఈ భవంతినీ, దాని చుట్టూ ఉన్న సరస్సునీ 18వ శతాబ్దంలో అంబర్  మహారాజు జై సింగ్ II పునర్నిర్మించారు. పునర్నిర్మాణం తర్వాత  ఈ సరస్సు, భవంతీ చాలా మారిపోయాయి. బృందావన్ కు చెందిన  సంప్రదాయ పడవ తయారీదారులు రాజపుత్ శైలిలో చెక్క పడవలను తయారు చేశారు. ఆ పడవల్లో పర్యాటకులు భవంతి దగ్గరకు వెళ్తూ ఉంటారు. భవంతి మొదటి అంతస్తులో సంప్రదాయ వస్తువులతో  అలంకరించిన  హాలు, దారులు ఉన్నాయి. అవి దాటితే చమేలీ భాగ్ అనే  తోటకు చేరుకోవచ్చు. ఈ సరస్సులో ప్రయాణం చేసేటప్పుడు చుట్టూ ఎత్తైన కొండలు, ప్రాచీన కోటలు, దేవాలయాలు, మరోపక్క సందడిగా ఉండే జైపూర్ నగరాన్ని వీక్షించవచ్చు. ఈ సరస్సును పునర్నించినపుడు ఆ నీటిలోని చెడు పదార్ధాలను డ్రైన్ల ద్వారా బయటకు పోయే మార్గాన్ని  తయారు చేశారు. ఈ సరస్సులోని జలచరాలనూ, చుట్టూ ఉన్న  చెట్లనూ మార్చి వేరేవి వేశారు. పక్షులు ఆవాసాలు ఏర్పరుచుకునేందుకు చిన్న చిన్న ద్వీపాలను నిర్మించారు. మొత్తానికి ఈ సరస్సు,  భవంతిల పునర్నిర్మాణం తర్వాత పర్యాటకంగా మరింత ప్రాముఖ్యత సంతరించుకుంది ఈ జల్ మహల్.
రాజస్థాన్ రాజధాని జైపూర్, అమెర్ నగరాల మధ్య ఉంది ఈ సరస్సు. ఆరావళీ పర్వత శ్రేణుల మధ్య 300 ఎకరాల విస్తీర్ణంలో ఉంది. ఈ సరస్సును ఉత్తర, తూర్పు, పడమర దిక్కులలో పూర్తిగా ఆరావళీ పర్వతాలు కప్పబడి ఉన్నాయి. దక్షిణం వైపు మాత్రం పూర్తిగా నగరం ఉంటుంది. ఈ పర్వతాలలో నహర్ గఢ్ కోట ఉంది. ఇక్కడి నుంచి చూస్తే మన్ సాగర్ లేక్, జల్ మహల్ లు, మరోవైపు నగరం కనపడుతూ ఉంటాయి. ఈ కోట నుంచి వీటిని చూడటానికి పర్యాటకులు ఎక్కువ ఆసక్తి చూపుతుంటారు. ఈ సరస్సును నిర్మించేందుకు ఖిలగఢ్ కొండలు, నహర్ గఢ్ ల మధ్య దర్భవతీ నదిపై ఆనకట్ట నిర్మించారు. ఈ ఆనకట్టను 16వ శతబ్ధంలో కట్టారు. ఈ సరస్సు డ్రైనేజ్ ఏరియా 23.5 కిలోమీటర్లు. ప్రతీ ఏడాదీ దాదాపు 657.4 మిల్లీమీటర్ల వర్షం పడుతూ ఉంటుంది. ఈ నీరు రిజర్వాయర్ లో నిలిచి ఉంటుంది. డ్యాం చివరి భాగంలో నీటిపారుదల వ్యవస్థ ఉంది. నాహర్ గఢ్ కొండలు, జైపూర్, బ్రహ్మపురి, నగ్టలైల నుంచి పెద్ద ఎత్తున చెత్త పదార్ధాలతో కూడిన నీ రు ఇందులోకి కలుస్తోంది.  ఈ సరస్సు ఈశాన్య దిక్కులో  ఆరావళీ పర్వతశ్రేణుల్లో ఉన్న కొండలో ఎన్నో ఖనిజాలున్నాయి. అదే  దిక్కులో కనక్ వృందావన్ లోయలో ఒక గుడి కూడా ఉంది.
గతంలో ఈ ప్రదేశం దగ్గర నీరు పేరుకుపోవడంతో బురదగా మట్టి అణిగిపోయి గుంటలు గుంటలుగా ఉండేది. 1596లో ఈ ప్రాంతంలో తీవ్రమైన కరువు సంభవించింది. ఆ సమయంలో అమెర్ ప్రాంత చక్రవర్తి ఒక డ్యాం నిర్మించి నీటి కరవు తీర్చాలని భావించారు. అమెర్, అమగఢ్ పర్వతాల్లో దొరికే మట్టి, లోహాలను ఉపయోగించి ఈ డ్యాంను నిర్మించారు. 17వ శతాబ్దంలో దీనిని పూర్తిగా రాతితో పునర్నిర్మించారు. ఈ డ్యాం 300 మిటర్ల ఎత్తు, 28.5-34.5 మీటర్ల వెడల్పుతో ఉంది. మూడు గేట్లు గల ఈ డ్యాం నుంచి నీరు వ్యవసాయానికి మళ్ళిస్తారు. అప్పట్నుంచీ రాజస్థాన్ ప్రాంత రాజులు ఈ సరస్సు, డ్యాం, భవంతికి ఎన్నో మార్పులు చేస్తూ వచ్చారు. కానీ ప్రస్తుతం ఈ భవంతి, సరస్సుల పునర్నిర్మాణం, సుందరీకరణ చేసిన అమెర్ ప్రాంతపు 18వ శతాబ్దపు రాజు జై సింగ్ IIకు ఘనత ఇస్తుంటారు అందరు. ఆయన హయాంలోనే ఈ ప్రాంతంలో అమెర్ కోట, జైగఢ్ కోట, నహర్ గఢ్ కోట, ఖలింగఢ్ ఖోట, కనక్ వృందావన్ లోయ వంటి ఎన్నో చారిత్రక కట్టడాలు నిర్మించారు. ప్రస్తుతం ఈ కట్టడాలన్నీ జైపూర్ లోని ప్రముఖ పర్యాటక ప్రదేశాలుగా ఉన్నాయి.
వైమానికుడు
వైమానికుడు (Pilot - పైలట్, Aviator - ఏవియేటర్) అనగా విమానం యొక్క దిశాత్మక ఫ్లైట్ కంట్రోల్స్ నిర్వహిస్తూ విమానమును నడుపు వ్యక్తి. అయితే విమాన ఇంజనీర్లు లేదా మార్గనిర్దేశకుల వంటి విమాన సిబ్బంది యొక్క ఇతర సభ్యులు కూడా ఏవియేటరులుగా భావింపబడతారు, వీరు పైలట్లు కాదు, విమానాన్ని నడపరు. వైమానిక సిబ్బంది లో విమానం నడిపే వ్యవస్థ ఆపరేటింగ్ లో ప్రమేయం లేని వారు (అనగా విమాన పరిచారకులు మరియు మెకానిక్స్ వంటి వారు) అలాగే గ్రౌండ్ సిబ్బంది సాధారణంగా ఏవియేటర్స్ గా వర్గీకరించబడలేదు.
సుజిత
సుజిత ఒక దక్షిణ భారత సినీ, టీవీ నటి. తెలుగు, తమిళ, మలయాళ సినిమాలలో, టీవీ సీరియళ్ళలో నటించింది.
ఈమె అన్న సూర్యకిరణ్ సినీ దర్శకుడు. ఇతను తెలుగులో సుమంత్ హీరోగా సత్యం సినిమాకు దర్శకత్వం వహించాడు. నటి కల్యాణి ని వివాహం చేసుకున్నాడు.
సుజిత కేరళ లోని తిరువనంతపురం లో టి.ఎస్. మణి, రాధ దంపతులకు జన్మించింది. ఆమెకు ఒక అన్న, ఒక చెల్లెలు ఉన్నారు. అన్న సూర్యకిరణ్ సినీ దర్శకుడు నటి కల్యాణి ని వివాహం చేసుకున్నాడు.
ప్రకటనలు రూపొందించే ధనుష్ తో ఆమె వివాహం జరిగింది. వారు పొల్లాచ్చిలో స్థిరపడ్డారు. వారికి ఒకరు సంతానం.
సుజిత పసివాడి ప్రాణం సినిమాలో మాట్లాడలేని, వినలేని అబ్బాయి గా నటించి మంచి గుర్తింపు పొందింది. ఈ సినిమా కథ మొత్తం ఈ అబ్బాయి చుట్టూ తిరుగుతుంది. గణేష్ సినిమాలో వెంకటేష్ చెల్లెలుగా నటించింది. ఈ సినిమాలో ఆమెది ముఖ్యమైన పాత్ర. జై చిరంజీవ సినిమాలో చిరంజీవి చెల్లెలుగా నటించింది.
నరసింహ రాజు
నరసింహ రాజు ఒక ప్రముఖ తెలుగు నటుడు. 1970 వ దశకంలో అనేక విజయవంతమైన చిత్రాల్లో నటించాడు. 1978 లో విఠలాచార్య దర్శకత్వంలో వచ్చిన జగన్మోహిని అనే సినిమాతో మంచి పేరు వచ్చింది. "ఆంధ్రా కమల్ హాసన్" గా పేరు పొందాడు. సుమారు 110 చిత్రాల్లో నటించాడు. అందులో 90 సినిమాల్లో ప్రధాన పాత్ర పోషించాడు. పలు టీవీ ధారావాహికల్లో కూడా నటించాడు.
నరసింహ రాజు డిసెంబరు 26, 1951 న పశ్చిమ గోదావరి జిల్లా, ఉండ్రాజవరం మండలం, మట్లూరు గ్రామంలో జన్మించాడు. అప్పట్లో ఆయన తండ్రి గారిది కలిగిన కుటుంబమే. కానీ దానగుణంతో చాలావరకు ఆస్తులు పోగుట్టుకున్నది ఆ కుటుంబం. చదువుకునే రోజుల్లోనే సినిమాలపై ఆసక్తి కలిగింది. పీయూసీ అయిన తర్వాత ఇంట్లో చెప్పకుండా మద్రాసు వెళ్ళిపోయాడు. మళ్లీ ఇంట్లో వాళ్ళని ఒప్పించి చెన్నైకి తిరిగి వచ్చి అవకాశాలు దొరకబుచ్చుకున్నాడు.
ఈయనకు ఒక కూతురు జగదాంబ. ఒక కొడుకు. కూతురు మానవ వనరుల విభాగంలో పనిచేస్తుంది. కొడుకు కెనడాలో "బ్యాంక్ ఆఫ్ మాంట్రియల్" లో మేనేజరుగా పనిచేస్తున్నాడు.
నరసింహ రాజు 1974 లో విడుదలైన నీడలేని ఆడది సినిమాతో చిత్రరంగ ప్రవేశం చేశాడు. ఆ సినిమాలో కథానాయికగా నటించిన ప్రభ కు కూడా అది మొదటి సినిమానే. ఇది వందరోజులు ఆడి మంచి విజయం సాధించింది. కానీ ఒక ఏడాది పాటూ అవకాశాలు రాలేదు. మళ్లీ అదే నిర్మాతలే అమ్మాయిలూ జాగ్రత్త అనే సినిమాలో అవకాశం ఇచ్చారు. కానీ ఈ సినిమా సరిగా ఆడలేదు. తర్వాత దాసరి నారాయణ రావు తూర్పు పడమర సినిమాలో అవకాశం ఇచ్చాడు. మరి కొన్ని సినిమాలలో అవకాశం వచ్చింది. 1970 వ దశకం రెండో అర్ధ భాగంలో సుమారు 20 సినిమాల్లో నటించాడు. 1993 నుంచి చిత్ర రంగానికి దూరమై టీవీ సీరియళ్ళపై మొగ్గు చూపించాడు. ఎండమావులు, పంజరం మొదలైనవి ఆయన నటించిన కొన్ని సీరియళ్ళు.
ప్రగతి (నటి)
ప్రగతి ఒక తెలుగు సినీ నటి. ఎక్కువగా సహాయ పాత్రలలో నటించింది. ఏమైంది ఈవేళ సినిమాలో ఆమె పోషించిన హీరో తల్లి పాత్రకు ఉత్తమ సహాయనటిగా నంది పురస్కారం లభించింది.
ఆమె హైదరాబాదులో పుట్టి పెరిగింది. చిన్నప్పుడే తండ్రిని కోల్పోయింది. తల్లికి సాయంగా ఉండటం కోసం కార్టూన్ పాత్రలకు గాత్రదానం చేసేది. చెన్నైలో స్థిరపడింది.
ప్రగతి కాలేజీలో మొదటి సంవత్సరంలో ఉండగా చెన్నైలోని మైసూర్ సిల్క్ ప్యాలెస్ వారి ప్రకటనల్లో కనిపించింది. ఆ ప్రకటన చూసిన తమిళ దర్శకుడు కె.భాగ్యరాజ్ తన సినిమా "వీట్ల విశేషంగా"లో కథానాయికగా అవకాశం ఇచ్చాడు. రెండు సంవత్సరాల పాటు ఏడు తమిళ సినిమాలు, ఒక మలాయళం సినిమాలో నటించింది. తరువాత వివాహం కావడంతో నటనకు కొద్దిరోజులు విరామం తీసుకుంది. మూడు సంవత్సరాల తర్వాత మళ్ళీ మూడు భాషల్లో టీవీ సీరియళ్ళలో నటించడం మొదలు పెట్టింది.
బిజు పట్నాయక్
బిజయానంద పట్నాయక్, ("బిజు పట్నాయక్"గా సుపరిచితులు) (; 5 మార్చి 1916 – 17 ఏప్రిల్ 1997) భారతీయ రాజకీయ నాయకులు మరియు ఒడిషా రాష్ట్రానికి రెండు పర్యాయాలు ముఖ్యమంత్రిగా పనిచేసాడు.
బిజు పట్నాయక్ మార్చి 5 1916 న లక్ష్మీనారాయణ్ మరియు ఆషాలత పట్నాయక్ దంపతులకు జన్మించాడు. ఆయన గంజాం జిల్లాలోని బరంపురం పట్టణానికి సుమారు 80 కి.మీ దూరంలో గల భంజానగర్ కు చెందినవారు. బిజు పట్నాయక్ మార్చి 5 1916 న లక్ష్మీనారాయణ్ మరియు ఆషాలత పట్నాయక్ దంపతులకు జన్మించాడు. ఆయన గంజాం జిల్లాలోని బరంపురం పట్టణానికి సుమారు 80 కి.మీ దూరంలో గల భంజానగర్ కు చెందినవారు. ఆయన ఒడిషా లోని రావెన్‌షా కళాశాలలో చదివాడు. కానీ విమాన చోదకునిగా ఉండాలనే కోరికతో పైలట్ గా శిక్షణ కొరకు చేరాడు. ఆయన రెండవ ప్రపంచ యుద్ధం సమయంలో ప్రైవేట్ విమనంలో పైలట్ గా పనిచేసాడు. ఆయన రాయల్ ఇండియన్ ఎయిర్ ఫోర్స్ లో చేరి దానికి ఎయిర్ ట్రాన్స్‌పోర్టు కమాండ్ కు అధికారిగా పనిచేసాడు. కానీ ఆయన ఆక్సిస్ పవర్స్ తో యుద్ధం చేయడానికి నిశ్చయించుకున్నాడు. ఆయన చేసిన అక్రమ కృత్యాలకు గానూ రెండు సంవత్సరాలు జైలు శిక్షను అనుభవించాడు. భారత దేశానికి స్వాతంత్ర్యం వచ్చిన కొద్ది రోజుల తరువాత గిరిజనులు కాశ్మీరును ముట్టడించారు. జవాహర్ లాల్ నెహ్రూ అభ్యర్థన మేరకు ఆయన శ్రీనగర్ కూ వెళ్ళీన మొదటి భారతీయ సైనికునిగా ఆయనకు సహాయాన్ని అందించాడు.
బిజూపట్నాయక్ భార్య "జ్ఞాన్‌పట్నాయక్". ఆయన చిన్న కుమారుడు నవీన్ పట్నాయక్ ప్రస్తుతం ఒడిశా ముఖ్యమంత్రిగా యున్నారు. ఆయన కుమార్తె "గీతా మెహ్రా" ఆంగ్ల రచయిత. ఆయన పెద్ద కుమారుడు ప్రేం పట్నాయక్ ఢిల్లీ కేంద్రంగా గల పారిశ్రామికవేత్త.
ఒడిశా ప్రభుత్వం ఆయన పేరుతో అనేక సంస్థలకు నామకరణం చేసింది. అందులో "బిజూ పట్నాయక్ ఎయిర్‌పోర్టు" (భువనేశ్వర్ వద్ద), బిజూపట్నాయక్ యూనివర్శిటీ ఆఫ్ టెక్నాలజీ, బిజూపట్నాయక్ స్టేడియం (నాల్కో నగర్ వద్ద) మొదలగునవి ముఖ్యమైనవి. ఆయన కుమారుడు నవీన్ పట్నాయక్ తన తండ్రి జన్మదినం అయిన మార్చి 5 న పంచాయతీ రాజ్ దివస్ గా గుర్తించాడు. ఆ దినం ఒడిశాలో ఆయన జ్ఞాపకార్థం శెలవు దినంగా ప్రకటించారు.
అరవింద్‌ స్వామి
అరవింద్ స్వామి దక్షిణ భారతదేశానికి చెందిన సినీ నటుడు, మోడల్, పారిశ్రామికవేత్త, మరియు టీవీ వ్యాఖ్యాత. ఎక్కువగా తమిళ సినిమాల్లో నటించాడు. తెలుగు, మలయాళ సినిమాల్లో కూడా నటించాడు. 1991 లో మణిరత్నం తన సినిమా దళపతి లో అరవింద్ స్వామిని వెండితెరకు పరిచయం చేశాడు. మణిరత్నం దర్శకత్వంలోనే వచ్చిన రోజా (1992), బొంబాయి (1995) సినిమాల్లో కథానాయకుడి పాత్రతో మంచి పేరు సంపాదించాడు.
అరవింద్ స్వామి చెన్నైలో జన్మించాడు. అతన్ని పెంచిన తల్లిదండ్రులు పారిశ్రామికవేత్త వి. డి. స్వామి, మరియు భరతనాట్య కళాకారిణి యైన వసంతస్వామి. అతని అసలు తండ్రి ఢిల్లీ కుమార్. శిష్య స్కూల్లో, డాన్ బాస్కో మెట్రిక్యులేషన్ హయ్యర్ సెకండరీ స్కూల్లో చదివాడు. 1990 లో చెన్నై లయోలా కాలేజీ నుంచి బీ.కాం డిగ్రీ పూర్తి చేశాడు. తరువాత అమెరికా లోని నార్త్ కరోలినా రాష్ట్రం, వేక్ ఫారెస్ట్ విశ్వవిద్యాలయం నుంచి ఇంటర్నేషన్ల్ బిజినెస్ లో మాస్టర్స్ డిగ్రీ చేశాడు.
అరవింద్ స్వామి చిన్నప్పుడు వైద్యుడు కావాలనుకున్నాడు. పాకెట్ మనీ కోసం చిన్నప్పుడు ప్రకటనల్లో నటించేవాడు. లయోలా థియేటర్ సొసైటీలో అతన్ని స్టేజీ మీద నుంచి కిందకు వెళ్ళిపొమ్మన్నారు. తరువాత ప్రఖ్యాత దర్శకుడు మణిరత్నం అతన్ని ఒక ప్రకటనలో చూసి తనను ఓ సారి కలవమని అడిగాడు. తరువాత మణిరత్నం, సంతోష్ శివన్ అతనికి సినిమా నిర్మాణంలో మెలకువలు నేర్పించారు.
ప్రశాంత్
ప్రశాంత్ ఒక దక్షిణ భారత సినీ నటుడు. ఎక్కువగా తమిళ సినిమాల్లో నటించాడు. తెలుగు, మలయాళ, హిందీ సినిమాల్లో కూడా నటించాడు. ప్రశాంత్ ప్రముఖ తమిళ నటుడు, దర్శకుడు అయిన త్యాగరాజన్ కుమారుడు. 17 సంవత్సరాల వయసులోనే ప్రశాంత్ "వైగాసి పోరంతచ్చు" అనే తమిళ సినిమాతో నటుగా తన కెరీర్ ప్రారంభించాడు. తరువాత బాలు మహేంద్ర దర్శకత్వంలో "వాణ్ణ వాణ్ణ పూక్కళ్", ఆర్. కె. సెల్వమణి దర్శకత్వంలో "చెంబరుతి", మణిరత్నం దర్శకత్వంలో "తిరుడా తిరుడా" సినిమాల్లో నటించాడు.
1998లో ఎస్. శంకర్ దర్శకత్వంలో వచ్చిన జీన్స్ చిత్రంతో ప్రశాంత్ కు మంచి పేరు వచ్చింది. ఈ సినిమాలో అతను ఐశ్వర్యా రాయ్ సరసన ద్విపాత్రాభినయం చేశాడు. ప్రశాంత్ కు చెన్నైలోని పానగల్ పార్క్ ప్రాంతంలో ఒక బంగారు నగల దుకాణం ఉంది.
ప్రశాంత్ 1990 లో "వైగాసి పోరంతచ్చు" సినిమాతో రొమాంటిక్ హీరోగా పేరు తెచ్చుకున్నాడు. తరువాత మలయాళ దర్శకుడు వాసుదేవన్ నాయర్ రూపొందించిన "పేరుంతచ్చన్" సినిమాలో నటించాడు. హిందీ సినిమా "దిల్"కు రీమేక్ అయిన తొలి ముద్దు అనే సినిమాలో దివ్య భారతి సరసన నటించాడు.
2000 దశకంలో ప్రశాంత్ కథానాయకుడిగా చాలా సినిమాలు ప్రారంభమయ్యాయి కానీ వాటిలో చాలావరకు మధ్యలోనే ఆగిపోయాయి.
సిరి లాబాల
సిరి లాబాల యువ కవయిత్రి. కవి సంగమం రచయితలలో ఒకరు.
1974, సెప్టెంబరు 2న పుణ్యవతి, చిట్టిబాబు దంపతులకు ఝాన్సీలో జన్మించారు. వీరి తల్లి గృహిణి, తండ్రి గారు సైనికుడు. అనేక యుద్ధాలలో పాల్గొని “సంగ్రాం మెడల్”ని అందుకున్నారు. ఈవిడ హిందీలో ఎం.ఎ చేశారు. బి.ఎడ్ కూడా చదివారు.
ఆంధ్రప్రదేశ్ శ్రీకాకుళం జిల్లా వజ్రపుకొత్తూరు మండలం పూండి గ్రామంలో నివసిస్తున్నారు.
వీరికి వెంకటరమణతో వివాహం జరిగింది. వీరికిద్దరు అమ్మాయిలు, ఒక అబ్బాయి. పెద్ద అమ్మాయి చైనాలో వైద్య విద్య, చిన్న అమ్మాయి కాకినాడలో బి.టెక్ నాలుగో సంవత్సరం, బాబు కేశవరెడ్డి స్కూల్ లో పదో తరగతి చదువుచున్నాడు.
వృత్తి - వ్యాపారం. ప్రవృత్తి- కవితలు, కథలు వ్రాయడం. కుట్లు, అల్లికలు, బట్టలు కుట్టడం, గృహాలంకరణ వస్తువులు తయారు చేయడం. త్వరలో రాబోయే సినిమాకు పాటలు, మాటలు రాశారు.
'నన్ను చంపకండి ప్లీజ్' అనే కవిత తెలుగు పోయెట్రీస్.కామ్ లో ప్రచురితం అయింది.”కంటి చెమ్మ” అనే కథ జాగృతి వార పత్రికలో ప్రచురితం అయింది.
పూర్ణిమ (నటి)
పూర్ణిమ ఒక సినీ నటి. జంధ్యాల దర్శకత్వంలో 1981 లో వచ్చిన ముద్ద మందారం సినిమాతో సినీరంగంలో ప్రవేశించింది. 1981 నుంచి 1988 మధ్యలో తెలుగు, తమిళ, కన్నడ సినిమాలతో కలిపి సుమారు 50 సినిమాల్లో నటించింది.
పూర్ణిమ వాళ్ళది చెన్నైలో స్థిరపడ్డ తెలుగు కుటుంబం. పూర్ణిమకు చిన్నప్పటి నుంచి గాయని కావాలని కోరికగా ఉండేది. హరిశ్చంద్రుడు సినిమాలో పాట కోసం వెళ్ళి అనుకోకుండా అందులో చిన్న వేషం వేసింది. ఆ సినిమాలో మహానటి సావిత్రి కూతురుగా నటించింది. పూర్ణిమ తండ్రికి సినిమా రంగం అంటే ఇష్టం లేదు. కానీ జంధ్యాల తదితరులు తమ సినిమాల్లో అసభ్యతకు తావుండదని ధైర్యం చెప్పి ఆమెను ముద్దమందారం సినిమా కోసం ఒప్పించారు.
21 సంవత్సరాల వయసులో వివాహం చేసుకుంది. పెళ్ళైన తరువాత ఆమె కుటుంబం కొద్ది రోజులు చెన్నైలో తరువాత కొద్దిరోజులు విశాఖపట్నంలో ఉన్నారు. ప్రస్తుతం గుజరాత్ లో ఉంటున్నారు. ఆమె ఏప్రిల్ 2014 లో వైయస్సార్ కాంగ్రెస్ పార్టీలో చేరింది.
కృష్ణేశ్వర రావు
కృష్ణేశ్వర రావు ఒక తెలుగు సినీ నటుడు, మరియు రచయిత. చందమామ కథలు సినిమాలో ఆయన పోషించిన బిచ్చగాడి పాత్ర మంచి ఆదరణ పొందింది.
ఆయన 1500 పైగా నాటకాలలో నటించాడు. పలు నాటకాలకు కథ, సంభాషణలు రాశాడు.
కృష్ణేశ్వర రావు గుంటూరు జిల్లా, బోడపాడు అనే గ్రామంలో హనుమంతరావు, వెంకటరావమ్మ దంపతులకు జన్మించాడు. ఆయన అసలు పేరు ఎల్లాప్రగడ సౌభాగ్య కృష్ణేశ్వర రావు. చిన్నప్పటి నుంచే తనకు నచ్చిన రంగాన్ని ఎంచుకుని అందులో కొనసాగమని ఆయన తల్లిదండ్రులు ప్రోత్సహించారు. అలా ఆయన పాఠశాలలో చదివే రోజుల్లో నాటకాల్లో నటించడం మొదలుపెట్టాడు.
ఆయన నటుడు జీవా కు మంచి స్నేహితుడు. అతను అవును వాళ్ళిద్దరూ ఇష్టపడ్డారు సినిమా లో నటిస్తున్నపుడు, దర్శకుడు వంశీని కలిశాడు. వంశీ తన తరువాతి సినిమాలో అవకాశం ఇస్తామన్నాడు. అలా ఆయనకు గోపి గోపిక గోదావరి సినిమాలో అవకాశం వచ్చింది.
కృష్ణేశ్వర రావు భద్రాచలం, శ్రీరాములయ్య, జయం మనదేరా సినిమాలకు రచన చేశాడు. చందమామ కథలు సినిమాలో ఆయన పోషించిన బిచ్చగాడి పాత్ర మంచి ఆదరణ పొందింది. ఈ పాత్రలలో నటిస్తున్నపుడు కొంతమంది ఆయనను నిజంగా బిచ్చగాడే అనుకున్నారు. ఈ పాత్రను గురించి సూపర్ స్టార్ కృష్ణ, విజయ నిర్మల ఆయన్ను ప్రత్యేకంగా అభినందించారు.
పృథ్వీ రాజ్
పృథ్వీ రాజ్ ఒక దక్షిణ భారత సినీ నటుడు. తెలుగు, తమిళ, కన్నడ సినిమాలలో నటించాడు. 1990, 2000 దశకాల్లో తమిళ టీవీ కార్యక్రమాల్లో ఎక్కువగా కనిపించాడు. 1997లో వచ్చిన పెళ్ళి సినిమాకు ఉత్తమ విలన్ గా నంది అవార్డు అందుకున్నాడు.
పృథ్వీ 1979 లో "నాన్ వళవయ్యప్పన్" అనే తమిళ సినిమాలో బబ్లూ అనే పేరుతో బాలనటుడిగా సినీరంగ ప్రవేశం చేశాడు. తరువాత 1990, 2000 దశకాల్లో తమిళ, తెలుగు సినిమాల్లో ఎక్కువగా సహాయ పాత్రలు, అప్పుడప్పుడూ ప్రతినాయకుడిగా కనిపించాడు.
సినిమా అవకాశాలు తక్కువైనప్పుడు ఒక సంవత్సరం పాటు "జోడీ నంబర్ వన్" అనే డ్యాన్స్ రియాలిటీ షో, రెండో సీజన్ లో పాల్గొన్నాడు. షో జరుగుతున్నప్పుడే దానికి న్యాయనిర్ణేతగా వ్యవహరిస్తున్న శింబు తో వివాదానికి దిగాడు. 2010 నుంచి ఎక్కువగా టీవీ మీదనే తన దృష్టి కేంద్రీకరిస్తున్నాడు.
పృథ్వీ భార్య పేరు బీనా. వారికి ఆహెద్ అనే కుమారుడున్నాడు. అతను ఆటిజం వ్యాధితో బాధపడుతున్నాడు. 2005 లో పృథ్వీరాజ్ బెంగుళూరు ఎయిర్ పోర్టులో తన కుమారుడిని ఇబ్బందులకు గురి చేశారంటూ అక్కడి సెక్యూరిటీ సిబ్బంది పై బహిరంగంగా ఫిర్యాదు చేశాడు.
కోట వేంకట లక్ష్మీనరసింహం
కోట వేంకట లక్ష్మీనరసింహం కడిమిళ్ళ వరప్రసాద్తో కలిసి కడిమిళ్ళ కోట కవులు అనే పేరుతో జంటగా అవధానాలు చేశాడు.
ఇతడు 1955, ఫిబ్రవరి 1వ తేదీన పశ్చిమగోదావరి జిల్లాలోని గొల్లల కోడేరు గ్రామంలో జన్మించాడు. సీతామహాలక్ష్మి, సీతారామాంజనేయులు ఇతని తల్లిదండ్రులు. ఇతడు ప్రాథమిక విద్యను జల్లికాకినాడ గ్రామంలోను, సెకండరీ విద్యను కేశవరం గ్రామంలోను, భాషాప్రవీణ భీమవరంలోని ప్రాచ్య సంస్కృత కళాశాలలోను చదివాడు. 1976లో ఆంధ్రవిశ్వవిద్యాలయం నుండి పి.ఓ.ఎల్. పట్టాను పొందాడు. అత్తిలి గోపాలకృష్ణమాచార్యులు, భారతం శ్రీమన్నారాయణ ఇతని విద్యాగురువులు. కడిమిళ్ళ వరప్రసాద్ ఇతని అవధాన గురువు.
ఇతడు సుమారు 300 అష్టావధానాలు, 3 శతావధానాలు, ఒక సహస్రావధానం చేశాడు. అందులో ఒక సహస్రావధానం, ఒక శతావధానం కడీమిళ్ళ వరప్రసాద్‌తో జంటగా నిర్వహించాడు. ఇతని అవధానాలలో సమస్య, వర్ణన, దత్తపది, నిషిద్ధాక్షరి, వ్యస్తాక్షరి, ఆశువు, పురాణం, అప్రస్తుత ప్రసంగం మొదలైన అంశాలు ఉన్నాయి. ఇతడు కొవ్వూరు, ఆకివీడు, తాడేపల్లిగూడెం, భీమవరం, ఏలూరు, తణుకు, విజయవాడ, ఒంగోలు, నెల్లూరు, గుడివాడ, హైదరాబాదు, కలకత్తా మొదలైన చోట్ల విజయవంతంగా అవధానాలు నిర్వహించాడు.
పూరణ:హేలగ సత్కవిత్వము వచించెడి వేళల కోపమేల, భా
షాలలితాంగి కర్చనలు సల్పెడు వేళల తాపమేల శ
బ్దాలను పూలు జేసి రసవత్కృతి చెప్పెడు వేళ కోపతా
పాలను వీడగా వలయు పండితులందఱు వృద్ధిపొందగన్
పూరణ: చేర రమ్మని ప్రేమ సంపూరితముగ
శివుడు పిలువడచేసి దోసెగల మధ్య
తపము మెచ్చిన భవుడు అర్థమ్మునిచ్చె
సిరుల మనకిడు సాంబా!రుచి ప్రదీప్తి
పూరణ:తిరునామమ్మట దివ్యభూషలట విస్తీర్ణమ్ముగా పైడిచే
ఇరవౌ గోపురమంట, రత్నకలనాహేలాప్రభాసంపదన్
శిరమందొక్క కిరీటమంట, ఇక తేజీలంట, నీ కేమయా
సిరి నీగుండెలలోన నిల్వ కరవా! శ్రీవేంకటేశ ప్రభూ!
నేహా బాంబ్
నేహా బాంబ్ భారతీయ సినిమా నటి. తెలుగు, హిందీ సినిమాలలో నటించింది. దిల్ సినిమాతో తెలుగు సినీరంగంలోకి ప్రవేశించింది. ఆ తరువాత కొన్ని తెలుగు సినిమాల్లో నటించింది.
కారుమంచి రఘు
కారుమంచి రఘు ఒక తెలుగు సినీ హాస్యనటుడు. 150 కి పైగా సినిమాల్లో నటించాడు. ఈటీవీలో ప్రసారమవుతున్న జబర్దస్త్ హాస్యకార్యక్రమంలో "రోలర్ రఘు" అనే పేరుతో ఒక బృందాన్ని నడిపాడు.
రఘు 2002 లో వి.వి. వినాయక్ దర్శకత్వంలో జూనియర్ ఎన్టీఆర్ హీరోగా వచ్చిన ఆది సినిమాతో సినీరంగ ప్రవేశం చేశాడు. అదుర్స్ సినిమా నటుడిగా మంచి పేరు తెచ్చుకున్నాడు.
రఘు వాళ్ళ స్వస్థలం తెనాలి. అతను హైదరాబాదులో పుట్టి పెరిగాడు. తండ్రి మాజీ సైనికాధికారి. తల్లి గృహిణి. రఘు ఎంబీఎ పూర్తి చేసిన తరువాత కొద్ది రోజులు ఓ సాఫ్టువేరు కంపెనీలో పనిచేశాడు. రఘుకు ఇద్దరు పిల్లలున్నారు.
వి. వి. వినాయక్ మరియు సురేందర్ రెడ్డి సినిమాల్లో అవకాశాల కోసం ప్రయత్నిస్తున్నప్పటి నుంచి రఘుకు మంచి స్నేహితులు. వాళ్ళిద్దరూ రఘును సినీ పరిశ్రమలోకి ఆహ్వానించారు. రఘు కూడా నటనా రంగం వైపు ఆసక్తితో వినాయక్ దర్శకత్వంలో వచ్చిన ఆది సినిమాతో సినీరంగంలోకి ప్రవేశించాడు. రఘుకు జూనియర్ ఎన్టీఆర్తో కూడా మంచి సాన్నిహిత్యం ఉంది.
దువ్వాసి మోహన్
దువ్వాసి మోహన్ ఒక తెలుగు సినీ హాస్య నటుడు. సుమారు 350 పైగా సినిమాల్లో ఎక్కువగా హాస్యపాత్రలు పోషించాడు.
దువ్వాసి మోహన్ స్వస్థలం కరీంనగర్ జిల్లా, జగిత్యాల. ఆయన తల్లిదండ్రులు దువ్వాసి గంగారాం, మాణిక్యమ్మ లు. ఆయన భార్య పేరు సంధ్యారాణి.
సినీ పరిశ్రమలో ఎవరితో పరిచయం లేకపోయినా ఒక వైద్యుడి సాయంతో సినీ నిర్మాతగా, ఫైనాన్షియరు గా పరిశ్రమలో అడుగుపెట్టాడు. అందులో నష్టాలు రావడంతో హాస్యనటుడిగా కొనసాగుతున్నాడు. 1997 లో కోరుకున్న ప్రియుడు అనే సినిమాతో నటనా రంగంలోకి ప్రవేశించాడు.
సుప్రీత్
సుప్రీత్ ఒక తెలుగు సినీ నటుడు. ఎక్కువగా ప్రతినాయక, సహాయ పాత్రలు పోషిస్తుంటాడు. ఛత్రపతి, మర్యాద రామన్న సినిమాలో ప్రతినాయకుడిగా మంచి పేరు సంపాదించాడు. విక్రమార్కుడు హిందీ రీమేక్ సినిమా రౌడీ రాథోడ్ లో టిట్లా అనే పాత్రతో బాలీవుడ్ లో ప్రముఖ పాత్రలో నటించాడు. అంతకు మునుపు గజినీ హిందీ రీమేక్ లో చిన్న పాత్ర కూడా పోషించాడు.
సుప్రీత్ చిన్నప్పటి నుంచే సినిమాల మీద ఆసక్తి ఉండేది. తేజ జయం సినిమాకు ఆడిషన్లు జరుగుతున్నప్పుడు తృటిలో అవకాశం కోల్పోయాడు. తరువాత తేజ అతన్ని కలిసి స్వంతంగా ఆల్బం తయారు చేసుకుని ప్రయత్నించమని సలహా ఇచ్చాడు. తరువాత పవన్ కల్యాణ్ మొదటి సారిగా దర్శకత్వం వహించిన జాని అనే సినిమాలో అవకాశం వచ్చింది. తరువాత రాజమౌళి దర్శకత్వంలో వచ్చిన సై సినిమా కోసం రగ్బీలో శిక్షణ కూడా పొందాడు. ఈ సినిమాలో ప్రతినాయకుడైన భిక్షు యాదవ్ (ప్రదీప్ రావత్) ప్రధాన అనుచరుడిగా నటించాడు.
అతనిలో ప్రతిభను గుర్తించిన రాజమౌళి తన తరువాత సినిమా ఛత్రపతి లో ప్రభాస్ స్నేహితుల్లో ఒకడిగా అవకాశం ఇచ్చాడు. అయితే తర్వాత ఎందుకో కాట్రాజు పాత్ర కోసం ఎంపిక చేశాడు. సుప్రీత్ అయిష్టంగానే అందుకు అంగీకరించినా ఆ పాత్ర అతనికి మంచి పేరు తెచ్చి నటుడుగా నిలబెట్టింది. తరువాత చాలా సినిమాల్లో ప్రతినాయకుడిగా నటించాడు.
హీరోగా అతనికి అవకాశాలు వచ్చినా తను ఆ పాత్రలకు సరిపడనని అవి చేయలేదు. అతనికి వ్యక్తిగతంగా కోట శ్రీనివాసరావు, మోహన్ బాబు నటన అంటే ఇష్టపడతాడు.
ప్రభాస్ శ్రీను
ప్రభాస్ శ్రీను ఒక తెలుగు సినీ నటుడు. 150 కి పైగా సినిమాల్లో కామెడీ, నెగటివ్ పాత్రలలో నటించాడు.
అతని స్వస్థలం నరసన్న పేట. తల్లిదండ్రులు యర్రయ్య, సరోజ.
షకలక శంకర్
షకలక శంకర్ ఒక తెలుగు సినీ నటుడు. ఈటీవీలో ప్రసారమవుతున్న జబర్దస్త్ కార్యక్రమం ద్వారా మంచి పేరు తెచ్చుకుని తరువాత పలు చిత్రాల్లో నటించాడు.
శంకర్ శ్రీకాకుళం జిల్లాకు చెందిన వాడు. ఆర్థిక స్తోమత లేక పదోతరగతి దాకా చదువుకున్నాడు. ఒకసారి చిరంజీవి శివుడిగా నటించిన మంజునాథ సినిమా చిత్రీకరణ చూసి ఎలాగైనా సినిమాల్లో చేరాలని 2002 లో హైదరాబాదుకు వచ్చాడు. అప్పటికి అతని చేతిలో ఉన్న పని పెయింటింగు మాత్రమే. శంకర్ ఏప్రిల్ 2016 లో తన మరదలు పార్వతిని అరసవిల్లి లో వివాహం చేసుకున్నాడు. తన వివాహాన్ని పెద్ద ఎత్తున ఖర్చు చేయకుండా ఆ డబ్బుతో అవసరమైన వారికి పుస్తకాలు, క్రికెట్ కిట్లు పంపిణీ చేశాడు. అందుచేత ఆ వివాహానికి తన సినీ మిత్రులెవరూ హాజరు కాలేదు.
హైదరాబాదుకు వచ్చిన కొత్తల్లో తన స్నేహితుల దగ్గర ఉంటూ నాలుగేళ్ల పాటు పెయింటింగ్ పనులు చేశాడు. తరువాత ప్రముఖ నటి నిర్మలమ్మ వద్ద కొద్ది రోజులు పనిచేశాడు. అప్పుడే అతనికి సినీ ప్రముఖులతో పరిచయాలు ఏర్పడ్డాయి. కొద్దొ రోజులు ఆఫీస్ బాయ్ గా, ప్రొడక్షన్ బాయ్ గా పనిచేశాడు. రన్ రాజా రన్ సినిమా దర్శకుడు శంకర్ కు తను తీసిన ఓ లఘుచిత్రంలో అవకాశం ఇచ్చాడు. తరువాత ఈటీవీలో ప్రసారమవుతున్న జబర్దస్త్ కార్యక్రమంలో చలాకీ చంటి బృందంలో సభ్యుడిగా ప్రవేశించాడు. తరువాత "షకలక శంకర్" పేరుతో తనే సొంతంగా ఓ బృందం కూడా నడిపాడు. ప్రముఖ రాం గోపాల్ వర్మ ను అనుకరించడం, తనదైన శ్రీకాకుళం యాసతో, పవన్ కల్యాణ్ అభిమానిగా ఓ పాటను పాడటం లాంటి విలక్షణ శైలితో ప్రేక్షకులను ఆకట్టుకున్నాడు. తరువాత వరుసగా సినిమా అవకాశాలు వస్తుండటంతో ఈ కార్యక్రమంలో పాల్గొనడం లేదు.
సుబ్బరాయ శర్మ
సుబ్బరాయ శర్మ ఒక తెలుగు సినీ నటుడు. ఈయన 1982 లో జంధ్యాల దర్శకత్వంలో వచ్చిన శ్రీవారికి ప్రేమలేఖ సినిమా ద్వారా వెండితెరకు పరిచయమయ్యాడు. నాటకాల్లో, టీవీ కార్యక్రమాల్లో కూడా నటించాడు. 1993, 1996 సంవత్సరాల్లో టీవీ నంది పురస్కారాలు అందుకున్నాడు.
బడిలో చదివే రోజుల్లో మిత్రుడైన సుత్తి వీరభద్రరావు తో కలిసి అనేక నాటకాలు ప్రదర్శించారు. వాటిల్లో "చివరకి మిగిలేది" అనే నాటకం బాగా రక్తి కట్టింది. కళాశాలలో చదివే రోజుల్లో "పేషెంట్ మందు", "అంతా ఇంతే", "వాంటెడ్ ఫాదర్" అనే నాటకాల్లో నటించాడు. ప్రముఖ దర్శకుడు జంధ్యాల కూడా ఈయనకు కాలేజీలో సహవిద్యార్థి. కెమెరామెన్ యం.వి రఘు తో కలిసి కూడా కొన్ని నాటకాలు వేశాడు. 1970 లో హైదరాబాదులో ఉద్యోగం కోసం వచ్చి తన నటనా జీవితం కొనసాగించాడు. ఆర్టీసీ కార్మికులతో కలిసి నాటకాలు వేసేవాడు. వారు ఈయన్ను యాజమాన్యానికి రెకమెండ్ చేసి ఆర్టీసీ లో ఉద్యోగం కల్పించారు. యండమూరి వీరేంద్రనాధ్ సహచర్యంతో ఆయన వ్రాసిన "కుక్క", "రుద్రవీణ", "గులాబిముళ్ళు", "మనుషులు వస్తున్నారు జాగ్రత్త", "శివరంజని", "నిశ్శబ్ధం" అనే నాటకాలలో నటించాడు. వీటిల్లో శివరంజని, పద్మవ్యూహం, హుష్‌కాకి నాటకాలు నాకు గుర్తింపును తెచ్చాయి. ఎల్. బి. శ్రీరామ్ వ్రాసిన "ఒంటెద్దు బండి" నాటకం నూరు ప్రదర్శనలు పూర్తి చేశాడు. ఈ నాటకం ద్వారా ఉత్తమ నటుడు అవార్డు అందుకున్నాడు. 1983లో ఈటివీ ప్రసారాలు ప్రారంభం అయ్యాక అనిల్‌కుమార్ దర్శకత్వంలో "వండర్ బాయ్" టెలిఫిలిం ద్వారా ఈటివికి పరిచయమయ్యాడు. శివలీలలు ఆయన మొట్ట మొదటి పౌరాణికం సీరియల్‌. అందులో ఆయన దక్షుడు పాత్ర ఆయనకు ప్రశంసలు తెచ్చింది. టివీ మీడియాలో మొదటిసారిగా ద్విపాత్రలో యాంకరింగ్ చేస్తూ నటించాడు.
జెమిని టివీలో ప్రసారమైన "తులసీదళం" సీరియల్ ద్వారా ప్రభుత్వ గుర్తింపు లభించింది. ఈ సీరియల్‌లో పైడితల్లి పాత్రకు గుర్తింపు 1993లో ఉత్తమసహాయ నటుడి అవార్డు లభించింది. రెండుసార్లు ప్రభుత్వ నంది నాటకోత్సవాలలో న్యాయనిర్ణేతగా వెళ్ళాడు. నాలుగుసార్లు నంది టివీ అవార్డుల కమిటీలో న్యాయనిర్ణేతగా వ్యవహరించాడు. 2009లో ఢిల్లీతెలుగు అకాడమీ ద్వారా "లైఫ్ టైమ్ ఎచీవ్‌మెంట్ అవార్డు"తో సన్మానం పొందాడు.
సుదీప్
సుదీప్ (జననం: సెప్టెంబరు 2 1973) దక్షిణ భారతదేశానికి చెందిన నటుడు, దర్శకుడు, నిర్మాత, సినీ రచయిత మరియు టీవీ వ్యాఖ్యాత. కన్నడంలో ప్రముఖ కథానాయకుడైన సుదీప్ ఈగ సినిమాలో ప్రతినాయక పాత్రలో తెలుగు ప్రేక్షకులకు సుపరిచితుడు.
సుదీప్ నటించిన ప్రముఖ కన్నడ సినిమాలు స్పర్శ (2000), "హుచ్చా" (2001), "నంది" (2002), "కిచ్చా" (2003), "స్వాతి ముత్తు" (2003), "మై ఆటోగ్రాఫ్" (2006), "ముస్సంజెమాటు" (2008), "వీరమడకరి" (2009), "జస్ట్ మాత్ మాతల్లి" (2010), "కెంపే గౌడ" (2011).
కన్నడంలో "హుచ్చా" (2001), "నంది" (2002), "స్వాతి ముత్తు" (2003) సినిమాలకు వరుసగా మూడు సంవత్సరాలు ఫిలిం ఫేర్ పురస్కారాలు అందుకున్నాడు. 2013 నుంచి కన్నడ బిగ్ బాస్ కార్యక్రమానికి వ్యాఖ్యాతగా వ్యవహరిస్తున్నాడు.
సుదీప్ కర్ణాటక రాష్ట్రంలోని శివమొగ్గ లో సంజీవ్ మంజప్ప, సరోజ దంపతులకు జన్మించాడు. బెంగుళూరు లోని దయానంద సాగర్ కాలేజ్ ఆఫ్ ఇంజనీరింగ్ నుంచి "ఇండస్ట్రియల్ అండ్ ప్రొడక్షన్ ఇంజనీరింగ్" లో బీటెక్ పూర్తి చేశాడు. విశ్వవిద్యాలయం స్థాయిలో క్రికెట్ ఆటగాడు కూడా. రాష్ట్ర స్థాయిలో అండర్-17, అండర్-19 పోటీల్లో కూడా పాల్గొన్నాడు. నటుడు కావడానికి మునుపు ముంబై లోని తనేజా యాక్టింగ్ స్కూల్లో శిక్షణ తీసుకున్నాడు.
దిట్టకవి శ్రీనివాసాచార్యులు
దిట్టకవి శ్రీనివాసాచార్యులు ఉత్తమ ఉపాధ్యాయుడు, ప్రఖ్యాత రచయిత మరియు అవధాని.
ఇతడు 1946, జూలై 1వ తేదీన పశ్చిమ గోదావరి జిల్లా, ఎఱ్ఱగొండపాలెం అనే గ్రామంలో జన్మించాడు. రాఘవమ్మ, నంద్యాల రాఘవాచార్యులు ఇతని జన్మనిచ్చిన తల్లిదండ్రులు కాగా దిట్టకవి నరసింహాచార్యులు, సుబ్బమ్మ ఇతడిని దత్తత తీసుకున్నారు. ఇతని ప్రాథమిక విద్య మరియు హైస్కూలు విద్య ఎఱ్ఱగొండపాలెంలో గడిచింది. 1963లో ఎస్.ఎస్.ఎల్.సి పూర్తి చేసిన తరువాత కృష్ణాజిల్లా చిట్టిగూడూరులోని శ్రీనారసింహ సంస్కృత కళాశాలలో భాషాప్రవీణ, కర్నూలులో పండితశిక్షణ చదివాడు. అ తరువాత ప్రైవేటుగా చదివి పి.ఓ.ఎల్., ఎం.ఎ.డిగ్రీలను పొందాడు. ఇతడు ఏనుగులదిన్నెపాడు, కొమరోలు లలో రెండవ గ్రేడు తెలుగు పండితుడిగా, మర్రిపూడి, త్రిపురాంతకం, ఈతముక్కల, నాయుడుపాలెం, మేడిపి తదితర ప్రాంతాలలో మొదటి గ్రేడు తెలుగు పండితునిగా, మాచర్లలో జూనియర్ లెక్చరర్‌గా పనిచేసి 2004లో పదవీవిరమణ చేశాడు.
దేవేంద్ర ఝఝారియా
దేవేంద్ర ఝఝారియా (Devendra Jhajharia) (జననం: 10 జూన్ 1981) రాజస్తాన్ కు చెందిన ఒక క్రీడాకారుడు. ఇతను పారాలింపిక్స్ చరిత్రలో భారత్ తరపున వ్యక్తిగతంగా రెండు స్వర్ణ పతకాలు సాధించిన ఏకైక క్రీడాకారుడిగా రికార్డు సాధించాడు. ఇతను 2004 ఏథెన్స్ పారాలింపిక్స్ లో జావెలిన్ త్రోలో మొదటి బంగారు పతకం గెలవగా, 2016 రియో పారాలింపిక్స్ లో జావెలిన్ త్రోలో రెండవ బంగారు పతకం గెలిచాడు.
నల్లమలపు శ్రీనివాస్
నల్లమలపు శ్రీనివాస్ ఒక తెలుగు సినీ నిర్మాత. ఈయన్నే బుజ్జి అని కూడా పిలుస్తారు.
శ్రీనివాస్ ది గుంటూరు. తండ్రి స్వంత లారీ నడిపేవాడు. తల్లి గృహిణి. అతనికి ఒక అక్క ఉంది. పదో తరగతి గణితం పరీక్షలో మొదటి సారి ఉత్తీర్ణుడు కాలేక మళ్ళీ రాసి పాసయ్యాడు. కళాశాల చదువుకు వెళ్ళే సమయానికి తండ్రి చనిపోవడంతో కుటుంబ భారం అతని మీద పడింది. వాళ్ళ పక్కింట్లో ఉన్న రంగారావు అనే వ్యక్తి పత్తి విత్తనాల వ్యాపారం చేస్తుంటే అందులో సహాయకుడిగా చేరి అంచెలంచెలుగా ఎదిగాడు. అక్కడే ఐదారేళ్ళు పనిచేశాక తనే స్వంతంగా ఓ సంస్థను ప్రారంభించాడు. ఇప్పటికీ ఆ సంస్థ పనిచేస్తూనే ఉంది.
సినీ నిర్మాత బెల్లంకొండ సురేష్ ఇతనికి మేనమామ. వ్యాపార నిమిత్తం హైదరాబాదుకు వెళ్ళి ఆయన్ను కలిసినప్పుడు సినీ నిర్మాణంతో అనుబంధం కలిగింది. అలా 1997 లో సినీ రంగంలోకి అడుగు పెట్టాడు. అతను పనిచేసిన మొదటి సినిమా శ్రీహరి కథానాయకుడిగా నటించిన సాంబయ్య. హైదరాబాదులో శ్రీనివాస్, దర్శకులు వి. వి. వినాయక్, డాలీ, మిత్రుడు గోపిలతో కలిసి జూబ్లీహిల్స్ లో ఉండేవాళ్ళు.
జూనియర్ ఎన్టీఆర్ హీరో గా నటించిన ఆది సినిమాతో పూర్తి స్థాయి నిర్మాతగా మారాడు. తరువాత బాలకృష్ణ హీరోగా చెన్నకేశవరెడ్డి సినిమా తీశారు. తరువాత కల్యాణ రాముడు, లక్ష్మీ సినిమాలు తీశాడు. ఆర్థికంగా నిలదొక్కుకోవడంతో ఇక సినిమాలు చాలనుకుని గుంటూరు వెళ్ళిపోయాడు. అక్కడే కొద్ది రోజులుండి వ్యాపారం చేద్దామనుకున్నాడు. కానీ స్నేహితుల సలహాతో మళ్ళీ సినీరంగం లోకి వచ్చాడు. గోపీచంద్ తో లక్ష్యం సినిమా చేశాడు. ఆ సినిమా బాగా విజయవంతం అయ్యింది. తరువాత డి. సురేష్ బాబు సహకారంతో చింతకాయల రవి, కొంచెం ఇష్టం కొంచెం కష్టం, నేను నా రాక్షసి సినిమాలు తీశాడు. కొంచెం ఇష్టం కొంచెం కష్టం సినిమాకు అవార్డులు వచ్చాయి కానీ ఆర్థికంగా పెద్దగా లాభాలు రాలేదు. సురేందర్ రెడ్డి దర్శకత్వంలో అల్లు అర్జున్ హీరో గా రేసుగుర్రం తీశాడు. దీని తర్వాత ముకుంద సినిమా తీశాడు.
అహుకుంటికలు
దాదాపు 400 పైచిలుకు ఏళ్లకిందట శ్రీలంకకు చేరిన తెలుగు వాళ్ళలో తెలుగు గిరిజనులును శ్రీలంకలో వీరిని అహుకుంటికలుగా, అహికుంతక, కురవర్, కొరల, విదనేరచ్చిగా పిలుస్తారు. సంచార జీవనం గడిపే ఈ గిరిజనులు పాములు, కోతులు ఆడిస్తూ, జోతిష్యం చెప్పే వీరు శ్రీలంకలో విలక్షణంగా కనిపిస్తారు. నిరుపేదలైన వీరు వారం రోజులకు మించి ఎక్కడా స్థిరంగా ఉండరు. వీరు ప్రాధానంగా బౌద్ధ, క్రైస్థవ మతము అనుసరిస్థారు .
ప్రస్తుతం శ్రీలంకలో కొన్ని తెలుగు జిప్సీ కుటుంబాలున్నాయి. ఉత్తర మధ్య రాష్ట్రంలోని అనురాధపురం జిల్లాలోని తముత్తేగమ, వాయువ్య రాష్ట్రంలోని పుత్తళం ప్రాంతాల్లో కొన్ని కుటుంబాలు నివసిస్తున్నాయి. శ్రీలంక రాజధాని కొలంబో తదితర చోట్ల కూడా పాముల్ని ఆడిస్తూ అక్కడక్కడా కనిపిస్తారు. 
వీరు చెప్పే జ్యోతిష్యం అంటే శ్రీలంక సింహళీయులకు బాగా గురి. సంచార సమయాల్లోనూ ఎక్కువ మంది కలిసి ఉండటానికే ఇష్టపడతారు.
కేరళలోని హిందూ దేవాలయాలు
కేరళలోని హిందూ దేవాలయాల జాబితా(జిల్లావారీగా)
జయం (సినిమా)
జయం తేజ దర్శకత్వంలో 2002 లో విడుదలైన ఒక సినిమా. నితిన్, సదా, గోపీచంద్ ఇందులో ప్రధాన పాత్రలు పోషించారు. ఆర్. పి. పట్నాయక్ సంగీతం అందించాడు. పాటలు ప్రేక్షకాదరణ పొందాయి.
సై
సై 2004 లో రాజమౌళి దర్శకత్వంలో విడుదలైన ఒక విజయవంతమైన సినిమా. నితిన్, జెనీలియా, శశాంక్ ప్రధాన పాత్రలు పోషించారు.
పృథ్వి, శశాంక్ హైదరాబాదులోని ఓ కళాశాలలో రెండు విద్యార్థి వర్గాలకు నాయకులు. ప్రతి విషయంలోనూ పోటీ పడుతూ ఒకరిని ఓడించడానికి ఒకరికి ఎత్తుకు పై ఎత్తులు వేస్తూ ఉంటారు. వీళ్ళకి రగ్బీ ఆట అంటే ఇష్టం. ఒక రోజు లోకల్ మాఫియా డాన్ అయిన భిక్షు యాదవ్ వచ్చి ఆ కళాశాల స్థలాన్ని దాని వారసుల నుంచి కొన్నట్లుగా లీగల్ నోటీస్ చూపిస్తాడు. అప్పటి దాకా ఒకరంటే ఒకరికి పడని పృథ్వి, శశాంక్ కాలేజీ స్థలాన్ని కాపాడుకోవడానికి చేతులు కలుపుతారు. తమ స్థలాన్ని తమకు వదిలేయమని తమ తెలివి తేటలు ఉపయోహించి భిక్షు యాదవ్ ని నానా రకాలుగా ఇబ్బందులు పెడతారు. ఇది సహించలేని భిక్షు యాదవ్ రగ్బీ ఆటలో తమను ఓడిస్తే స్థలాన్ని అలాగే వదిలేస్తానని సవాలు విసురుతాడు. పృథ్వి అతని బృందం కలిసి భిక్షు యాదవ్ ని ఓడించి ఎలా తమ కాలేజీని సొంతం చేసుకున్నారన్నది మిగతా కథ.ఈ సినిమాకు ఎం. ఎం. కీరవాణి సంగీత దర్శకత్వం వహించాడు.
ఉండ్రాళ్ళ తద్దె కథ
పూజ తరువాత చేతిలో అక్షింతలనుంచుకొని కథచెప్పుకోవాలి.ఈ వ్రత కథ ఏమిటంటే, పూర్వం ఓ వేశ్య, తన సౌందర్యంతో ఆ దేశపు రాజుగారిని వశపరుచుకుంది. ఒక ఉండ్రాళ్ళతద్దె నాడు, రాజుగారు ఆమెను నోము నోచుకోమని కోరారు.ఆమె అహంకారముతో దైవ నింద చేసేసి నోముకో లేదు. ఫలితంగా దొంగలు ఆమె సంపదనంతా దోచుకెళ్ళారు. మహా వ్యాధి బారాన పడ్డది. తరువాత రాజ పురోహితుడి సలహాతో ఉండ్రాల తద్దె నోము నోచుకొని, తన సంపదని తిరిగి పొంది, ఆరోగ్యస్తు రాలై శేష జీవితాన్ని ఆద్యాత్మికంగా గడిపి, మరణానంతరం గౌరీ లోకానికి వెళ్ళింది.
ఒక గర్విష్టికే ఈ నోము వలన ఇంతటి సద్గతి లభించింది కదా ! సత్ప్రవర్తనతో ఉండి నోచినవారికి ఇంక ఎంత ఉన్నతమైన ఫలితముంటుందో ఊహించుకొని సన్మార్గంలో నడవండి ! అనేది ఈ కథలోని నీతి.
పోస్టుమన్ రాజు
పోస్టుమన్ రాజు 1968, ఆగస్టు 25న విడుదలైన తెలుగు డబ్బింగ్ సినిమా.
కిరణ్ రాథోడ్
కిరణ్ రాథోడ్ భారతీయ సినిమా నటి. తెలుగు, కన్నడ, హిందీ చిత్రాలలో నటించింది. 2001లో హిందీలో వచ్చిన యాదేయిన్ ఈవిడ మొదటి చిత్రం.
రాజస్థాన్ లోని జైపూర్లో 1981, జనవరి 11 న జన్మించింది. ముంబై మిథిబాయి కాలేజీ నుండి డిగ్రీ పట్టా అందుకుంది. బాలీవుడ్ విలన్ అంజాద్ ఖాన్ వీరికి బంధువు.
కిరణ్ రాథోడ్ 1990 దశకం చివర్లో హిందీ పాప్ సాంగ్ ఆల్బమ్స్ లో నటించింది. అది చూసిన హిందీ చిత్రం నిర్మాతలు సినిమా అవకాశాలు ఇచ్చారు. మొదటిసారిగా యాదైన్ చిత్రంలో మొనిష్కా పాత్రను పోషించింది. ఈ సినిమా బాక్సాఫీస్ వద్ద విఫలమైంది.
ఆతరువాత కొన్ని సినిమాలలో నటించి, దక్షిణ సినీరంగంలోకి వచ్చింది. విక్రమ్ తో జెమిని, కమల్ హాసన్ తో అన్బే శివం, అజిత్ కుమార్ తో విలన్, ప్రశాంత్ తో విన్నర్, శరత్ కుమార్ తో వంటి తమిళ హిట్ సినిమాలల్లో నటించింది. విలన్, విన్నర్, దివాన్ వంటి చిత్రాలలో తన నటనతో కిరణ్ రాథోడ్ తమిళనాడు ప్రేక్షకులను ఆకర్షించింది.
2009లో తమిళంలో వచ్చిన నాలయ్ నామదే చిత్రంలో సరసు అనే వేశ్య పాత్రతో రీఎంట్రీ ఇచ్చింది. జగ్గుభాయి, కెవ్వు కేక మరియు అంబాల వంటి అనేక విజయవంతమైన చిత్రాలలో సహాయక పాత్రలు పొషించింది.
పమ్మిన రమాదేవి
పమ్మిన రమాదేవి ఉపాధ్యాయురాలు. ఆమె 2015 భారత జాతీయ ఉత్తమ పురస్కార గ్రహీత.
ఆమె శ్రీకాకుళం జిల్లా లోని ఖద్దరుకు ప్రసిద్ధి చెందిన పొందూరు గ్రామంలో పమ్మిన కూర్మారావు, అమ్మలు దంపతులకు జూన్ 19 1972 న జన్మించారు. ఆమె తండ్రి కూర్మారావు ఉపాధ్యాయునిగా పనిచేసాడు. ఆయన పలు సమాజ సేవా కార్యక్రమాలతోపాటు తన వృత్తికి చేసిన సేవలకు గానూ జాతీయ ఉత్తమ ఉపాధ్యాయ పురస్కారాన్ని 1989 లో భారత ఉపరాష్ట్రపతి శంకర్ దయాళ్ శర్మ చేతుల మీదుగా అందుకున్నారు. ఆమె చిన్నతనం నుండి తన తండ్రి చేసే సేవా కార్యక్రమాల పట్ల ఆకర్షితురాలైంది. ఆమె 1995 లో ఉపాధ్యాయురాలిగా రాపాక గ్రామంలో వృత్తి జీవితాన్ని ప్రారంభించారు. ఆమె పొందూరు గ్రామానికి చెందిన ఉపాధ్యాయుడు యెచ్చిన గోపాలరావును వివాహమాడారు. ఆయన కూడా సమాజ సేవా కార్యక్రమాలూ చేస్తుండేవాడు. ఆయన విద్యారంగానికి, సమాజ సేవా కార్యక్రమాలకూ చేసిన కృషికి గానూ 2008 లో జాతీయ ఉత్తమ ఉపాధ్యాయ పురస్కారాన్ని భారత రాష్ట్రపతి ప్రతిభా పాటిల్ నుండి అందుకున్నారు. రమాదేవి తన తండ్రి మరియు భర్త యొక్క స్ఫూర్తితో వివిధ పాఠశాలలలో పనిచేస్తూ బాలల విద్యాభివృద్ధికి కృషిచేయడమే కాకుండా ఆ పాఠశాల మౌలిక సదుపాయాల కల్పనకు, భోధనోపకరణాలకొరకు విశేష కృషిచేసారు.
ఆమె పనిచేసే పాఠశాలలో విద్యార్థులకు ప్రభుత్వం సూచించిన పద్ధతుల్లోనే విద్యాబోధన చేయటమే కాక కృత్యాధారణ పద్ధతుల్లో, సరళమైన విధానాల్లో పాఠాలు చెప్పడం ఆమెకు అలవాటు. ఒకటో తరగతి విద్యార్థులకు చక్కటి పునాది అవసరమని, అటువంటి గట్టి పునాదులు వేయకపోతే భవిష్యత్తులో నష్టపోతారని రేడియో, టీవీలలో వచ్చే విద్యాబోధన కార్యక్రమాలను పిల్లలకు చూపి విద్యాబోధన చేసేది. ప్రభుత్వం ప్రవేశపెట్టిన సి.సి.ఇ విధానంలో విద్యార్థులకు పాఠ్యాంశాలపై మంచి అవగాహన కలిగిస్తున్నది. ఆమె విద్యార్థులకు పుస్తకపరిజ్ఞానమే కాకుండా.. క్షేత్రపర్యటనల ద్వారా, కృత్యాల ద్వారా విషయాన్ని ఆకలింపు చేసుకునే విధానాన్ని అందించి విద్యార్థులకు అవగాహన శక్తిని పెంపొందించే విద్యాబోధన చేస్తున్నారు.
ఆమెకు 2014 లో శ్రీకాకుళం జిల్లా ఉత్తమ ఉపాధ్యాయ పురస్కారం లభించింది. 2015 సంవత్సరం ఆంధ్రప్రదేశ్ రాష్ట్ర ఉత్తమ ఉపాధ్యాయినిగా సెప్టెంబరు 5 2015 న ఆంధ్రా విశ్వవిద్యాలయంలో ముఖ్యమంత్రి నారా చంద్రబాబునాయుడు చేతులమీదుగా సన్మానింవబడినది. ఆమె జాతీయ ఉపాధ్యాయ పురస్కార గ్రహీత అయిన యెచ్చినగోపాలరావు సతీమణి. ఈ గ్రామానికి చెందిన జాతీయ ఉపాధ్యాయ పురస్కార గ్రహీత అయిన పి.కూర్మారావు యొక్క కుమార్తె. ఆమె పొందూరు మండలంలోని తండ్యాం ప్రాథమిక పాఠశాలలో ఉపాధ్యాయినిగా పనిచేస్తూ విశేషమైన సేవలందించారు. ఈమె జాతీయ ఉత్తమ ఉపాధ్యాయ బహుమతి 2015 ను ఢిల్లీలో భారత రాష్ట్రపతి ప్రణబ్ ముఖర్జీ నుండి సెప్టెంబరు 5, 2016 న అందుకున్నారు.
రత్న సాగర్
రత్న సాగర్ తెలుగు చలనచిత్ర, టెలివిజన్ నటి. ఎక్కువగా సహాయ నటి పాత్రలు పోషించింది. తెలుగు, తమిళ సినిమాల్లో నటించింది.
రత్న సాగర్ హైదరాబాద్ లో జన్మించింది. తండ్రి ఎం. నారాయణ స్వామి, తల్లి లక్ష్మీ భాయి. ఆమె భర్త పేరు విద్యాసాగర్. ఆమెకు నీహారిక, హారిక అనే ఇద్దరు కూతుర్లున్నారు. ఆమె ప్రస్తుతం హైదరాబాదు లో నివసిస్తుంది. ఆమె మాతృభాష తెలుగు. హిందీ, ఇంగ్లీషు, తమిళం మాట్లాడగలదు. ఆమె బి.ఏ చదివింది. 2011 లో కారాలు మిరియాలు సినిమాకు గాను ఉత్తమ హాస్యనటిగా నంది పురస్కారం లభించింది.
ఆమె నాటకరంగంలో విశేషమైన అనుభం ఉంది. సుమారు 100 నాటకాలు, 3000 దాకా ప్రదర్శనలిచ్చింది. ఆమె 1987 లో జంధ్యాల సినిమా వివాహ భోజనంబు ద్వారా సినీరంగంలోకి ప్రవేశించింది. ఈ సినిమాలో ఆమె వీరభద్రరావు భార్యగా నటించింది. చూపులు కలిసిన శుభవేళ సినిమాలో బ్రహ్మానందం తల్లిగా నటించింది. 2011 లో వచ్చిన కారాలు మిరియాలు సినిమాలో నటనకు గాను ఉత్తమ హాస్యనటిగా నంది అవార్డునందుకుంది.
టీవీ సీరియళ్ళలో కూడా నటించింది. ఈటీవీలో ప్రసారమైన అందం అనే సీరియల్లో నటించింది.
వైమానికశాస్త్రం
వైమానికశాస్త్రం (Aeronautics - ఏరోనాటిక్స్) అనేది ఎయిర్ ఫ్లైట్ సామర్థ్యం ఉన్న యంత్రాల యొక్క అధ్యయనం, రూపకల్పన మరియు ఉత్పాదకతలతో కూడుకున్న మరియు వాతావరణంలో విమానం మరియు రాకెట్ల ఆపరేటింగ్ యొక్క మెళుకువలకు సంబంధించిన శాస్త్రం లేదా కళ. ఏరోనాటిక్స్ అనే పదం "ఎయిర్" మరియు "నావిగేషన్" అనే అర్థాలనిచ్చే పురాతన గ్రీకు పదాల నుండి వచ్చింది. బ్రిటిష్ రాయల్ ఏరోనాటికల్ సొసైటీ "ఏరోనాటికల్ ఆర్ట్, సైన్స్ అండ్ ఇంజినీరింగ్" మరియు "ఏరోనాటిక్స్ యొక్క వృత్తి (ఇది వ్యక్తీకరణ అస్ట్రోనాటిక్స్ సహా)" యొక్క అంశాలను గుర్తిస్తుంది. అయితే ఈ పదం- సాహిత్యపరంగా అర్థం "గాలి సెయిలింగ్" - వాస్తవంగా విమాన ఆపరేటింగ్ యొక్క శాస్త్రాన్ని పూర్తిగా సూచిస్తుంది, ఇది సాంకేతిక, వ్యాపార మరియు విమానమునకు సంబంధించిన ఇతర అంశములగా కూడా విస్తరించబడింది.
రాజస్థాన్ పర్యాటకం
భారతదేశంలో రాజస్థాన్ రాష్ట్రం పర్యాటక ప్రదేశాల్లో చాలా  ప్రసిద్ధమైనది. జాతీయంగానూ, అంతర్జాతీయంగానూ కూడా ఎందరో పర్యాటకులు ఇక్కడకి వస్తూంటారు.
రాజస్థాన్ లోని చారిత్రక భవంతులు, కోటలు, కళలు, సంస్కృతులు, కట్టడాలు పర్యాటకులను బాగా ఆకర్షిస్తాయి. ఒక అధ్యయనం  ప్రకారం భారతదేశానికి వచ్చే ప్రతి ముగ్గురు విదేశీ పర్యటకుల్లో ఒకరు  రాజస్థాన్ ను తప్పక సందర్శిస్తారు.
ప్రకృతి సౌందర్యం, చరిత్ర రెండూ కలగలసిన ప్రాంతం రాజస్థాన్. దాంతో పర్యాటక పరిశ్రమ విషయంలో భారతదేశంలో ముందు స్థానంలో నిలిబడింది ఆ రాష్ట్రం. జైపూర్ లోని ప్యాలెస్ లు,  ఉదయ్ పూర్ లోని  సరస్సులు, జోధ్ పూర్, బికనీర్, జైసల్మేర్ లలోని ఎడారి కోటలు ప్రముఖ పర్యాటక కేంద్రాలుగా నిలిస్తున్నాయి. రాష్ట్ర ఆదాయ వనరుల్లో పర్యాటకం 8శాతం ఉందంటేనే అర్ధం చేసుకోవచ్చు. పాతబడిపోయిన, మరుగునపడిపోయిన ఎన్నో కోటల్ని, భవంతల్నీ ప్రస్తుతం సుందరీకరణ చేసి వారసత్వ ప్రదేశాలుగానూ, ముఖ్యంగా హోటల్స్ గానూ తయారు చేస్తున్నారు. ఇప్పుడు రాజస్థాన్ లో పర్యాటకం ఒక పెద్ద ఉపాధి పరిశ్రమగా మరిపోయింది. ఘెవర్ అనేది ఇక్కడి ముఖ్యమైన స్వీట్లలో ఒకటి.
ప్యాలెస్ లు, రాజభవంతులకు రాజస్థాన్ పెట్టింది పేరు. ఈ ప్యాలస్ ల చుట్టూనే ప్రస్తుతం రాజస్థాన్ పర్యాటకం ఎక్కువగా తిరుగుతోంది.  రాజస్థాన్ లోని ప్రముఖ పర్యాటక కేంద్రాలు:
సంపత్ రాజ్
సంపత్ రాజ్ (జననం: జనవరి 15, 1976) ఒక దక్షిణ భారతీయ సినీ నటుడు. తమిళ, తెలుగు, కన్నడ, మలయాళం సినిమాలలో ఎక్కువగా ప్రతినాయక, సహాయ పాత్రలలో నటించాడు.
మిర్చి, దమ్ము, శ్రీమంతుడు, లౌక్యం సినిమాల్లో గుర్తింపు పొందిన పాత్రల్లో నటించాడు.
ఉర్జిత్ పటేల్
ఉర్జిత్ పటేల్ (అక్టోబరు 18, 1963) ఒక భారతీయ ఆర్థికవేత్త, బ్యాంకర్, మరియు భారతీయ రిజర్వ్ బ్యాంక్ గవర్నరు. రిజర్వు బ్యాంకు డిప్యూటీ గవర్నరుగా ఉన్నపుడు ద్రవ్య విధానం, ఆర్థిక విధానాలపై పరిశోధన, గణాంకాలు మరియు సమాచార నిర్వహణ, భీమా డిపాజిట్లు, సమాచార హక్కు లాంటి అంశాలు చూసుకునే వాడు. ఆగస్టు 20, 2016 న భారత ప్రభుత్వం రఘురాం రాజన్ తరువాత రిజర్వు బ్యాంకు గవర్నరుగా ఉర్జిత్ పటేల్ ను నియమిస్తూ నిర్ణయం తీసుకుంది. రఘురాం రాజన్ పదవీ కాలం సెప్టెంబరు 4, 2016 తో ముగిసింది.సెప్టెంబరు 4 ఆదివారం, సోమవారం వినాయక చవితి సెలవు రోజు కావడంతో సెప్టెంబరు 6, 2016 న ఉర్జిత్ పటేల్ పదవీ బాధ్యతలు స్వీకరించాడు.
అక్షా పార్ధసాని
అక్షా పార్ధసాని భారతీయ సినిమా నటి. ఆమె యువత, రైడ్ మరియు కందిరీగ వంటి తెలుగు చిత్రాలలో నటించింది. సినీమాల్లోకి రాకముందు మోడల్ గా చేస్తూ కోకోనట్, ప్యారాషూట్ ఆయిల్, క్యాడ్ బరీ వంటి ప్రచార చిత్రాలలో నటించింది. ముంబైలో జన్మించిన అక్షా డిగ్రీ వరకు చదువుకుంది. తెలుగు, మళయాల, తమిళ సినిమాలలో నటించిన అక్షా తొలిసారిగా 2007లో మళయాలంలో వచ్చిన గోల్ సినిమాలో నటించింది.
అక్ష, సింధీ నేపథ్య కుటుంబం వచ్చిన నటి. 5వ తరగతి చదువుతున్న సమయంలోనే మోడలింగ్ చేయడం ప్రారంభించి, సుమారు 75 ప్రకటనలలో నటించింది. మళయాలంలో వచ్చిన గోల్ సినిమాలో అక్షను చూసిన యువత సినిమా దర్శకుడు తన సినిమాలో తన సినిమాలో హీరోయిన్ గా తీసుకున్నారు. 10వ తరగతి సమయంలోనే గోల్ సినిమా పూర్తయింది. బ్యాంగిల్స్ అనే మలయాళ చిత్రంలో ప్రత్యేక పాటలో కనిపించింది.
రెండు సంవత్సరాల విరామం తరువాత బెంగాల్ టైగర్ సినిమాలో అతిథి పాత్రలో నటించింది.
ప్రేమ మనసులు
ప్రేమ మనసులు 1969, ఏప్రిల్ 25న విడుదలైన తెలుగు డబ్బింగ్ సినిమా. తమిళ భాషలో నిర్మించబడిన అనే సినిమా దీనికి మాతృక.
గోపీచంద్ బ్యాడ్మింటన్ అకాడమీ
గోపీచంద్ బ్యాడ్మింటన్ అకాడమీ హైదరాబాదులోని ఒక బ్యాడ్మింటన్ శిక్షణా కేంద్రం. 2001 లో ఆల్ ఇంగ్లాండ్ ఓపెన్ బ్యాడ్మింటన్ ఛాంపియన్ షిప్ గెలిచిన పుల్లెల గోపీచంద్ ఆధ్వర్యంలో ఇది నిర్వహించబడుతోంది. ఈ శిక్షణా కేంద్రంలో సైనా నెహ్వాల్, పి. వి. సింధు, పారుపల్లి కశ్యప్, కిడాంబి శ్రీకాంత్, గురుసాయి దత్, అరుణ్ విష్ణు లాంటి క్రీడాకారులు శిక్షణ పొందారు.
2001 లో ఆల్ ఇంగ్లాండ్ ఓపెన్ బ్యాడ్మింటన్ ఛాంపియన్ షిప్ గెలిచేటప్పటికి గోపీచంద్ వయస్సు 27 ఏళ్ళు. అప్పటికే అతన్ని గాయాలు వేధించేవి. తను కొద్దికాలమే ఆడగలనని తెలుసుకున్న గోపీచంద్ తరువాతి తరం క్రీడాకారుల కోసం భారత్ లో ఒక ప్రపంచ స్థాయి బ్యాడ్మింటన్ శిక్షణా కేంద్రాన్ని నెలకొల్పాలని అనుకున్నాడు. అప్పటి ఆంధ్రప్రదేశ్ ప్రభుత్వం అతని కృషికి గుర్తింపుగా 2003 లో హైదరాబాదులోని గచ్చిబౌలి ప్రాంతంలో 5 ఎకరాల స్థలం కేటాయించింది. ఈ స్థలాన్ని 45 సంవత్సరాల పాటు అతి తక్కువ లీజుకు ఇచ్చింది. అదే సమయంలో గోపీచంద్ బ్యాడ్మింటన్ ఆట వస్తువుల తయారీ దారైన యోనెక్స్ తో, ఒక విదేశీ శిక్షకుడు కూడా ఉండేలా ఒక ఒప్పందం కుదుర్చుకుంటున్నాడు.
లైన్‌మెన్స్ ప్లయర్స్
లైన్‌మెన్స్ ప్లయర్స్ (Lineman's pliers, Cutting pliers - కటింగ్ ప్లయర్) అనేది ప్రధానంగా వైర్లను మరియు కేబుళ్లను గట్టిగా పట్టుకొనుటకు, మెళిపెట్టడానికి, వంచడానికి మరియు కత్తిరించడానికి ఎలక్ట్రిసీయన్లు మరియు ఇతర పనివాళ్లు ఉపయోగించే ప్లయర్ల యొక్క ఒక రకం.
పెళ్ళి పందిరి (1966 సినిమా)
పెళ్ళిపందిరి 1966, ఏప్రిల్ 8న విడుదలైన తెలుగు డబ్బింగ్ సినిమా.
ఇందులో అశోకన్, నగేష్,చంద్రకాంత నటులుగా ఉన్నారు.ఈ చిత్ర దర్శకుడు శాండో ఎం.ఎం.ఎ.చిన్నప్ప దేవర్.
షారూఖ్ ఖాన్ సినిమాలు
షారుఖ్ ఖాన్ (జననం 2 నవంబరు 1965)  ప్రముఖ భారతీయ సినీ నటుడు, నిర్మాత టివీ ప్రముఖుడు. దూరదర్శన్ లో ఫౌజీ(1988)  ధారావాహికలో  ఒక సైనికుడి పాత్ర ద్వారా బుల్లితెరలో  మొట్టమొదటిసారి నటించారు షారుఖ్. ఈ పాత్ర ద్వారా మంచి పేరు సంఫాదించుకున్న ఆయనకు ఆ తరువాత మరిన్ని సీరియళ్ళలో అవకాశాలు వచ్చాయి. ఆ వెంటనే సినిమా అవకాశాలు కూడా వచ్చాయి. 1992లో దీవానా అనే సినిమాలో ఒక సహాయ నటుడి పాత్రతో తెరంగేట్రం చేశారు షారూఖ్. 1993లో విడుదలైన బాజీగర్, దార్ సినిమాల్లో ప్రతినాయక పాత్రల్లో నటించిన షారుఖ్ తన నటనతో బాలీవుడ్ లో తనదైన గుర్తింఫు తెచ్చుకున్నారు. 1995లో ఆదిత్య చోప్రా దర్శకత్వంలో కాజోల్ తో కలసి ఆయన నటించిన దిల్ వాలే దుల్హనియా లేజాయేంగే సినిమా అతి భారీ హిట్ అయింది. భారత సినీ రంగ చరిత్రలో అంతటి హిట్ మళ్ళీ రాలేదంటే ఆశ్చర్యం కాదు. మొన్నమొన్నటి వరకూ ముంబైలోని ఓ సినిమా హాల్లో ఈ సినిమాను ప్రదర్శించారు. ఆ తరువాత మాధురీ దీక్షిత్ తో కలసి నటించిన దిల్ తో పాగల్ హై(1997), కాజోల్ తో చేసిన కుచ్ కుచ్ హోతా హై(1998), కభీ ఖుషీ కభీ గమ్(2001) వంటి సినిమాలు బాలీవుడ్ లో ఆయనను రొమాంటిక్ హీరోగా నిలిపాయి.
శివకృష్ణ
శివకృష్ణ ఒక తెలుగు సినీ నటుడు. సుమారు 100 సినిమాలకు పైగా నటించాడు. 1998 లో ఆయనకు కిన్నెర అవార్డు లభించింది. 1981 లో వచ్చిన మరో మలుపు ఆయన మొదటి చిత్రం.
శివకృష్ణ మొదటగా భారతీయ జనతా పార్టీలో చేరాడు. తరువాత తెలుగు దేశం పార్టీ లోకి మారి ఆ పార్టీ తరపున ఎన్నికల్లో ప్రచారం చేశాడు. 2015 లో "మా" ఎన్నికల్లో మంచు లక్ష్మితో పాటు ఉపాధ్యక్షుడిగా ఎన్నికయ్యాడు.
పెళ్ళిపందిరి (1997 సినిమా)
పెళ్ళిపందిరి 1997లో కోడి రామకృష్ణ దర్శకత్వంలో విడుదలైన తెలుగు చలనచిత్రము. ఇందులో జగపతి బాబు, పృథ్వీ రాజ్, రాశి ముఖ్యమైన పాత్రల్లో నటించారు. వందేమాతరం శ్రీనివాస్ సంగీత దర్శకత్వం వహించాడు.
గోవింద్ ఒక ధనవంతుల బిడ్డ. అనాథ అయిన ప్రకాష్, గోవింద్ మంచి స్నేహితులు. ప్రకాష్ తండ్రికి ఇష్టం లేకపోయినా గోవిందుతో స్నేహాన్ని మాత్రం వదులుకోడు. అందుకోసం తల్లిదండ్రులను ఎదిరించడానికి కూడా వెనుకాడడు. పెద్దయిన తర్వాత ప్రకాష్ కు విదేశాల్లో చదువుకోవడానికి అవకాశం వస్తుంది. ప్రకాష్ వెళ్ళిపోగానే అతని తల్లిదండ్రులు వాళ్ళ ఇంట్లోనే ఉన్న గోవింద్ ను దొంగతనం నేరం మోపి ఇంట్లోంచి వెళ్ళగొట్టాలని ప్రయత్నం చేస్తుండగా తన స్నేహితుడికి ఎటువంటి ఇబ్బంది కలుగకూడదని అతనికి చెప్పకుండా గోవిందే ఇల్లు విడిచి వచ్చేస్తాడు. ఒక కాలనీలో చేరుకుని గెటప్ మార్చుకుని అక్కడి వాళ్ళకి చిన్న చితకా పనులు చేస్తూ సాయపడుతుంటాడు.
జెన్నీ
జెన్నీ గా పేరుగాంచిన పోలాప్రగడ జనార్ధనరావు ఒక ప్రముఖ సినీ, టీవీ నటుడు, మరియు మూకాభినయ (మైమ్) కళాకారుడు. 400 కి పైగా సినిమాలు, 1000 కి పైగా టీవీ కార్యక్రమాల్లోనూ నటించాడు. 100 దాకా రేడియో కార్యక్రమాల్లో పాల్గొన్నాడు.
జనార్ధన రావు రాజమండ్రికి సమీపంలోని ఆలమూరు లో ఒక తెలుగు బ్రాహ్మణ కుటుంబంలో పోలాప్రగడ సుబ్బారావు, లక్ష్మీదేవి దంపతులకు పదిమంది సంతానంలో ఒకడుగా జన్మించాడు. మచిలీపట్నంలో పీయూసీ చదివాడు. బడిలో ఉన్నప్పుడు ఆల్ ఇండియా బ్యాడ్మింటన్ చాంపియన్ షిప్ లో జాతీయ స్థాయిలో పాల్గొన్నాడు. భీమవరంలో బీ.కాం, హైదరాబాదు ఉస్మానియా విశ్వవిద్యాలయంలో ఎం.కాం చదివాడు. తరువాత ఆయనకు ఇసిఐఎల్ లో అసిస్టెంటు డైరెక్టరుగా ఉద్యోగం లభించింది.
ఉద్యోగ బాధ్యతల వలన సినీరంగం పై ఎక్కువ దృష్టి సారించలేదు. 2000 లో తన ఉద్యోగానికి స్వచ్ఛంద పదవీ విరమణ చేశాక సినిమాల మీద దృష్టి కేంద్రీకరించేందుకు సమయం చిక్కింది. ఆయనకు ఇద్దరు పిల్లలు; ఒక అమ్మాయి, ఒక అబ్బాయి. అబ్బాయి బ్యాంకింగ్ రంగంలో స్థిరపడ్డాడు. అమ్మాయికి వివాహమైంది.
ఆయన పదో ఏటనే నాటకాల్లో నటించడం మొదలుపెట్టాడు. యువనటుడిగా ఎదిగిన తర్వాత సినిమాల్లో నటించే అవకాశం వచ్చింది. ప్రముఖ దర్శకుడు జంధ్యాల ఈయన ప్రదర్శిస్తున్న ఒక నాటకానికి అతిథిగా వచ్చి అహ నా పెళ్ళంట సినిమాలో అవకాశం ఇచ్చాడు. అప్పుడే తెలుగు సినీ పరిశ్రమ నెమ్మదిగా మద్రాసు నుండి హైదరాబాదుకు మారుతుంది. నటులను మద్రాసు నుండి హైదరాబాదుకు తీసుకురావడం ఖర్చుతో కూడుకున్న పని అవడంతో హైదరాబాదులో ఉన్న నటులకు అవకాశాలు పెరిగాయి. అప్పట్లో అక్కడ ఈసీఐఎల్ లో ఉద్యోగం చేస్తున్న జెన్నీకి వరుసగా అవకాశాలు వచ్చాయి.
యమలీల లో ఆయన పోషించిన పత్రికా సంపాదకుడి పాత్ర మంచి పేరు తీసుకు రావడంతో వరుసగా అలాంటి పాత్రల్లోనే అవకాశాలు వచ్చాయి. మరొక సినిమాలో చర్చి ఫాదర్ వేషం ఆదరణ పొందడంతో ఆయన నటించిన దాదాపు 400 సినిమాల్లో సుమారు 100 సినిమాల్లో చర్చి ఫాదర్ వేషం వేయాల్సి వచ్చింది.
ఆయన సినిమా రంగానికి వచ్చిన కొత్తల్లో సహాయ దర్శకులుగా ఉన్న శ్రీను వైట్ల, వి. వి. వినాయక్ లాంటి దర్శకులు ఆయన్ను గుర్తుంచుకుని ఇప్పటికీ తమ సినిమాల్లో అవకాశాలు కల్పిస్తున్నారు.
శంకరమంచి పార్థసారధి అనే రచయిత, తల్లావజ్జల సుందరం అనే నాటక దర్శకుడితో కలిసి శ్రీమురళీ కళా నిలయం పేరుతో ఇప్పటికీ నాటక ప్రదర్శనలిస్తున్నాడు. మధు ఫిల్మ్ ఇన్‌స్టిట్యూట్‌లోను, నిజాం కాలేజీలోనూ థియేటర్ ఆర్ట్స్ ఫ్యాకల్టీగా కూడా పనిచేస్తున్నాడు. రచయితగా యాభైకి పైగా కథలు రాశాడు. అందులో ఓ పదిహేను కథలు బహుమతిని గెలుచుకున్నాయి.
అలపాటి లక్ష్మి
అలపాటి లక్ష్మి ఒక తెలుగు సినీ నటి. ఎక్కువగా సహాయ పాత్రలు పోషిస్తుంటుంది. దాదాపు 60 కి పైగా సినిమాలలో నటించింది.
టీవీ సీరియళ్ళలో కూడా నటించింది. 1984 లో చంద్రమోహన్, మురళీ మోహన్ కథానాయకులుగా నటించిన కాయ్ రాజా కాయ్ అనే సినిమా ద్వారా వెండితెరకు పరిచయం అయ్యింది. ఈసినిమా అలపాటి రంగారావు నిర్మించగా, పరుచూరి సోదరులు దర్శకత్వం వహించారు.దూరదర్శన్ లో ప్రసారమైన భమిడిపాటి రాధాకృష్ణ కథలు ధారావాహిక లో ఈమె నటుడు సుత్తివేలు తో కలిసి నటించింది. ఈమె నటించిన మరికొన్ని సీరియళ్ళు.
పెళ్ళంటే భయం
పెళ్ళంటే భయం 1967, సెప్టెంబరు 28న విడుదలైన తెలుగు డబ్బింగ్ సినిమా. తమిళ మూలం పేరు చంద్రోదయం ().
లావణ్య త్రిపాఠి
లావణ్య త్రిపాఠి ఒక రూపదర్శి మరియు సినీ నటి. తెలుగు, తమిళ మరియు హిందీ భాషలలో పలు చిత్రాలలో నటించింది. 2012 లో వచ్చిన అందాల రాక్షసి సినిమా ద్వారా లావణ్య చిత్రరంగంలోకి ప్రవేశించింది.
లావణ్య త్రిపాఠి ఉత్తర ప్రదేశ్ లోని అయోధ్యలో జన్మించింది. ఉత్తరాఖండ్ లోని డెహ్రాడూన్ లో పెరిగింది. ఆమె తండ్రి హైకోర్టు న్యాయవాది, మరియు తల్లి ఉపాధ్యాయినిగా పదవీ విరమణ చేసింది. ఆమెకు ఒక చెల్లెలు మరియు ఒక తమ్ముడు ఉన్నారు. మార్షల్స్ స్కూల్ విద్యాభ్యాసం పూర్తి చేసుకున్న తర్వాత ఆమె ముంబైకి వెళ్ళి రిషి దయారాం నేషనల్ కాలేజీలో ఆర్థికశాస్త్రంలో పట్టా పుచ్చుకుంది.
ఆమెకు చిన్నప్పటి నుంచీ గ్లామర్ పరిశ్రమలో ప్రవేశించాలని ఉండేది. కానీ తండ్రి కోరిక మేరకు చదువు పూర్తి చేసి తరువాత మోడలింగ్ లో, టీవీ కార్యక్రమాల్లోకి ప్రవేశించింది. 2006 లో ఆమె మిస్ ఉత్తరాఖండ్ కిరీటం గెలుచుకున్నది.
హంసా నందిని
హంసా నందిని తెలుగు సినీనటి, మోడల్ మరియు డ్యాన్సర్.
మా స్టార్స్ పత్రికకు, సెలబ్రిటీ క్రికెట్ లీగ్ మరియు హైదరాబాద్ ఇంటర్నేషనల్ ఫ్యాషన్ వీక్ 2011,2013లకు ప్రచారకర్తగా చేశారు. మరాటీ కుటుంబం నుండి వచ్చింది. హంసా నందిని అసలు పేరు పూనం. అనుమానాస్పదం సినిమా సమయంలో దర్శకుడు వంశీ హంసా నందినిగా మార్చారు. 2014లో గుణశేఖర్ దర్శకత్వంలో వచ్చిన చారిత్రక సినిమా రుద్రమదేవి సినిమాలో మదనిక పాత్రలో కనిపించింది.
హంసా నందిని పూనేలో పుట్టి, పెరిగింది. మోడలింగ్ చేయడంకోసం ముంబైకి వచ్చింది. 2002 నుంచి మోడలింగ్ రంగంలో ఉంటూ, పలు టెలివిజన్ ప్రకటనలలో నటించింది. ఆమె కామర్స్ లో డిగ్రీ పూర్తిచేసిన హంసా నందిని 2009 లో హ్యూమన్ రిసోర్స్ కోర్స్ లో చేరింది.
2013 లో మిర్చి, భాయి, అత్తారింటికి దారేది మరియు రామయ్యా వస్తావయ్యా మరియు బాలకృష్ణ హీరోగా నటించిన లెజెండ్ సినిమాలలో ప్రత్యేక గీతాలలో నటించింది.
గీతా మెహతా
గీతామెహతా (జననం 1943) భారతీయ రచయిత్రి. ఆమె న్యూఢిల్లీలో సుప్రసిద్ధమైన ఒడియా కుటుంబంలో జన్మించింది. ఆమె భారత స్వాతంత్ర్య సమరయోధుడు, ఒరిస్సా పూర్వ ముఖ్యమంత్రి అయిన బిజు పట్నాయక్ కుమార్తె. ఆమె సోదరుడు నవీన్ పట్నాయక్ 2000 సంవత్సరం నుండి ఒరిస్సా ముఖ్యమంత్రిగా ఉన్నారు. ఆమె యునైటెడ్ కింగ్ డం నందలి కేంబ్రిడ్జ్ విశ్వవిద్యాలయంలో విద్యనభ్యసించారు.
ఆమె యు.కె, యురోపియన్ మరియు యు.ఎస్ నెట్‌వర్క్ లో 14 టెలివిజన్ డాక్యుమెంటరీలకు నిర్మాత/దర్శకత్వం వహించారు. 1970-71 మధ్య కాలంలో ఆమె యు.ఎస్. టెలివిజన్ నెట్‌వర్క్ అయిన ఎన్.బి.సి కు టెలివిజన్ వార్ కరెస్పాండెంట్ గా వ్యవహరించారు.
ఆమె సోనీ మెహతా ను వివాహమాడారు. ఆయన ఆల్ప్రెడ్ ఎ.నోఫ్ పబ్లిషింగ్ హౌస్ కు అధిపతిగా ఉండేవారు. ఆమె ఆ సంఅథలో పనిచేస్తూ ఒక రచయితగా ఎదిగారు. ఆమె రాసిన పుస్తకాలు 21 భాషలలో అనువాదమయ్యాయి. అవి యూరోప్, యు.ఎస్ మరియు భారతదేశం లో అత్యధికంగా అమ్ముడయ్యాయి. ఆమె రాసిన రచనలలో ఫిక్షన్ మరియు నాన్ ఫిక్షన్ రచనలు భారతదేశంపై కేంద్రీకరించబడి ఉండేవి. భారతదేశ సంస్కృతి మరియు చరిత్ర పై రచనలు చేసారు.
ఆమె తన సమయాన్ని న్యూయార్క్ సిటీ, లండన్ మరియు న్యూఢిల్లీలలో గడిపారు.
స్వర్ణ నిష్పత్తి
గణితం లో,  రెండు  రాశులలో  వాటి మొత్తము  మరియు వానిలో  పెద్ద రాశి యొక్క నిష్పత్తి  ఆ రాశుల నిష్పత్తికి  సమానంగా  ఉంటే ఆ  నిష్పత్తిని  స్వర్ణనిష్పత్తి  అంటారు. కుడి ప్రక్కన గల చిత్రం ఆ నిష్పత్తి యొక్క జ్యామితీయ సంబంధాన్ని తెలియజేస్తుంది. బీజగణిత పరంగా వివరిస్తే ఆ రాశులలో a మరియు b అనునవి a > b > 0 నియమాన్ని పాటిస్తాయి.
గ్రీకు అక్షరం  ఫై (formula_2 లేదా formula_3) స్వర్ణ నిష్పత్తిని తెలియజేస్తుంది. దాని విలువ: 
 స్వర్ణ నిష్పత్తి అనునది స్వర్ణ సగటు లేదా స్వర్ణ విభాగము (లాటిన్:"sectio aurea"). గా కూడా పిలువబడుతుంది. యితర పేర్లు అంతములు మరియు మధ్యముల నిష్పత్తి, మీడియల్ విభాగం, డివైన్ అనుపాతం, డివైన్ విభాగం, స్వర్ణ అనుపాతం, మరియు స్వర్ణ సంఖ్య గా పిలువబడుతుంది.
"a" మరియు "b" రాశులు స్వర్ణ నిష్పత్తిలో ఉండాలంటే ఈ క్రింది నియమం పాటించాలి. 
φ  విలువను కనుగొనడానికి ఒక పద్ధతి ప్రకారం ఎడమ భిన్నంతో మొదలుపెట్టాలి. ఆ భిన్నాన్ని సూక్ష్మీకరించి  b/a = 1/ ను ప్రతిక్షేపించాలి.
అందువలన,
  తో గుణిస్తే
వాటిని తిరిగి అమరిస్తే
వర్గసమీకరణాన్ని సాధిస్తే రెండు సాధనలు:
మరియు
  అనేది ధన లేదా ఋణ రాశులనిష్పత్తి కనుక    ధనాత్మకంగా తీసుకోవాలి.
హస్తకళ
హస్తకళ (Handicraft) కొన్నిసార్లు మరింత కచ్చితంగా నైపుణ్యంకల చేతివృత్తులవారిచే హస్తకళగా లేదా చేతిపనిగా వ్యక్తపరచబడుతుంది, ఉపయోగకరమైన మరియు అలంకరణ వస్తువులు చేతితో లేదా సాధారణ పనిముట్లను మాత్రమే ఉపయోగించి పూర్తిగా తయారు చేయబడే అనేక రకాలు హస్తకళ కిందకు వస్తాయి.
ప్రగ్యా జైస్వాల్
ప్రగ్యా జైస్వాల్ భారతీయ చలనచిత్ర నటి మరియు మోడల్. తెలుగు మరియు హిందీ చిత్రాలలో నటించారు.
జైస్వాల్ మధ్యప్రదేశ్ లోని జబల్ పూర్ లో జన్మిచంది. పూణే లోని సింబయాసిస్ లా స్కూల్ లో చదివింది. సింబయాసిస్ విశ్వవిద్యాలయంలో చదువుతున్న రోజుల్లో వివిధ రకాల అందాల పోటీలలో పాల్గొని విజయవంతమైన మోడగా ఎదిగింది. కళ మరియు సంస్కృతిరంగంలో ఆమె సాధించిన విజయానికిగాను 2014, జనవరి 22న కోసం సింబయాసిస్ సాంస్కృటిక్ పురస్కారం అందుకుంది.
ఫెమినా మిస్‌ ఇండియా 2008 పోటీల్లో పాల్గొని ‘మిస్‌ ఫ్రెష్‌ ఫేస్‌’, ‘మిస్‌ డాన్సింగ్‌ క్వీన్‌’, ‘మిస్‌ ఫ్రెండ్‌ ఆఫ్‌ ఎర్త్‌’ టైటిళ్లను గెలుచుకుంది.‘దవ్‌’, ‘డాబర్‌ వాటికా’, ‘మిలీనియమ్‌ హైపర్‌ మార్కెట్‌ ఫర్‌ దుబాయ్‌’, ‘రిలయన్స్‌ డిజిటల్‌’, ‘ఎఫ్‌బీబీ’ వంటి ఎన్నో పాపులర్‌ బ్రాండ్స్‌కి అంబాసిడర్‌గా చేసింది.
2014లో తమిళ-తెలుగు ద్విభాషా చిత్రం ‘డేగ’లో అవకాశం లభించింది. ఆ తరవాత ‘టిట్టూ ఎంబీఎ’ అనే హిందీ చిత్రంతో బాలీవుడ్‌లోకి ఎంటరిచ్చింది. అలా ఒకే సంవత్సరంలో తమిళం, తెలుగుతో పాటు హిందీలో కూడా తెరంగేట్రం చేసింది.2015 ఆమె తెలుగులో వచ్చిన మిర్చి లాంటి కుర్రాడు సినిమాతో తెలుగు సినీరంగంలోకి అడుగుపెట్టింది. తరువాత క్రిష్ దర్శకత్వంలో వచ్చిన కంచె సినిమాలో నటించింది. జైస్వాల్ గతంలో క్రిష్ తీసిన గబ్బర్ ఈజ్ బ్యాక్ అనే సినిమాలోని పాత్రకోసం ఆడిషన్ ఇచ్చింది. అయితే, ఆసినిమాలో ఆమెకు పాత్ర లభించలేదు. క్రిష్ తరువాతి చిత్రమైన కంచెలో హీరోయిన్ పాత్ర ఇచ్చాడు.
డోవ్ షాంపూ, రిలయన్స్ డిజిటల్, FBB (బిగ్ బజార్ వద్ద ఫ్యాషన్), డాబర్ వాటిక యాంటీ చుండ్రు షాంపూ, దుబాయ్ మరియు UAE కోసం మిలీనియం, హైపెర్ మార్కెట్, హెల్త్ డ్రింక్ మరియు మలబార్ గోల్డ్ మొదలైన సంస్థలకు బ్రాండ్ అంబాడిజర్ గా చేసింది. ప్రస్తుతం సౌత్ ఇండియా షాపింగ్ మాల్ కు బ్రాండ్ అంబాసిడర్ చేస్తుంది.
ప్రగ్య చక్కటి గాయని. నృత్యమంటే ఎంతో ఇష్టం. హీరోల్లో చిరంజీవి, అల్లుఅర్జున్‌, నాగార్జున అంటే ప్రత్యేక అభిమానం, హీరోయిన్లలో అనుష్క, మాధురీ దీక్షిత్‌లను ఆరాధిస్తుంది. ఇష్టమైన రంగులు నలుపు, తెలుపు, ఎరుపు. ఫేవరెట్‌ డెస్టినేషన్‌ లండన్‌.